**ผลการประชุมคณะรัฐมนตรี**

**ครั้งที่ 18/2559 วันอังคารที่ 3 พฤษภาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **030559****เรื่อง** **:** รายงานผลการดำเนินกิจกรรมวันดินโลก และปีดินสากล ปี 2558 และการดำเนินงาน Asian Soil Partnership**สารัตถะ :** กษ. เสนอ ครม. พิจารณา ดังนี้ 1. รับทราบการดำเนินงานวันดินโลก 5 ธันวาคม และปีดินสากล ปี 2558 2. ให้ความเห็นชอบให้ กษ. โดย พด. ร่วมกับ กต. จัดกิจกรรมวันดินโลก และเผยแพร่พระราชกรณียกิจด้านการพัฒนาทรัพยากรดินให้เป็นที่ประจักษ์ต่อประชาคมโลกอย่างต่อเนื่องทั้งในและต่างประเทศ ทั้งนี้ พด. ได้เสนอคำขอตั้งงบประมาณภายใต้กรอบคำขอตั้งงบประมาณ พ.ศ. 2560 จำนวน 10,000,000 บาท (สิบล้านบาทถ้วน) เพื่อรองรับการดำเนินงานดังกล่าวเรียบร้อยแล้วและแจ้ง สงป. พิจารณาสนับสนุนงบประมาณเพื่อให้การดำเนินกิจกรรมวันดินโลก 5 ธันวาคม เป็นไปอย่างต่อเนื่อง 3. ให้ความเห็นชอบในหลักการให้ไทยเป็นประธานคณะอำนวยการและเลขานุการกลุ่มความร่วมมือด้านดินระดับภูมิภาคเอเชีย และมอบหมาย พด. เป็นหน่วยงานรับผิดชอบหลัก ร่วมกับสมาคมดินและปุ๋ยแห่งประเทศไทย สมาคมอนุรักษ์ดินและน้ำแห่งประเทศไทย และหน่วยงานอื่นเกี่ยวข้อง เช่น วก. และ สศก. เป็นต้น 4. มอบหมาย สงป. พิจารณาสนับสนุนงบประมาณเพื่อดำเนินงานความร่วมมือด้านดินระดับภูมิภาคเอเชีย ในปีงบประมาณ 2561โดยมีรายละเอียดสรุปได้ ดังนี้1. ที่ประชุมสมัชชาสหประชาชาติ สมัยสามัญที่ 68 ได้มีมติเมื่อวันที่ 20 ธันวาคม 2556 ให้วันที่ 5 ธันวาคมของทุกปี เป็นวันดินโลก (World Soil Day) และให้ปี 2558 เป็นปีดินสากล (International Year of Soils 2015) ซึ่งประเทศสมาชิกองค์การสหประชาชาติจะจัดกิจกรรมเฉลิมฉลองวันดินโลกทุกปี ทั้งนี้ คสช. ได้มีมติเมื่อวันที่ 13 สิงหาคม 2557 เห็นชอบในหลักการการดำเนินกิจกรรมวันดินโลก ปีงบปราณ 2558 โดยมีกิจกรรมหลัก คือ การจัดนิทรรศการในต่างประเทศและการจัดงานวันดินโลกพร้อมกันทั่วทุกภูมิภาคของประเทศไทย เพื่อสร้างความตระหนักถึงความสำคัญของทรัพยากรดินและพระอัจฉริยภาพของพระบาทสมเด็จพระเจ้าอยู่หัวในด้านการจัดการทรัพยากรดิน และมีมติเมื่อวันที่ 13 สิงหาคม 2557 เห็นชอบในหลักการการดำเนินกิจกรรมปีดินสากล 2558 โดยให้ กษ. รายงานผลกิจกรรมทุก 3 เดือน ตามนัยขอสั่งการของหัวหน้าคณะรักษาความสงบแห่งชาติเมื่อวันที่ 19 กรกฎาคม 25572. ครม. ได้มีมติเมื่อวันที่ 2 กุมภาพันธ์ 2558 26 พฤษภาคม 2558 และ 3 พฤศจิกายน 2558) รับทราบความก้าวหน้าการดำเนินกิจกรรมวันดินโลก และปีดินสากล ปี 2558 มาแล้ว 3 ครั้ง3. กษ. รายงานว่า 3.1 **ผลการดำเนินกิจกรรมวันดินโลก และปีดินสากล ปี 2558**3.1.1 กษ. ได้จัดกิจกรรมวันดินโลก และกิจกรรมเฉลิมฉลองปีดินสากลตลอดปี 2558 ประกอบด้วย กิจกรรมการจัดนิทรรศการเฉลิมพระเกียรติพระบาทสมเด็จพระเจ้าอยู่หัว นิทรรศการเกี่ยวกับการจัดการทรัพยากรดิน การเสวนาทางวิชาการ กิจกรรมการสาธิตการประกวดร้องเพลงเทิดพระเกียรติ การประกวดถ่ายภาพกิจกรรมภายในงาน การจำหน่ายสินค้าและผลิตภัณฑ์ทางการเกษตรคุณภาพดี พิธีจุดเทียนชัยถวายพระพร และการจัดกิจกรรม “เดิน-วิ่ง บนแผ่นดินของพ่อ” สำหรับประชาชนทั่วไป3.1.2 กษ. และ กต. ได้จัดกิจกรรมปีดินสากลร่วมกับองค์กรระหว่างประเทศ โดยให้ส่งผู้แทนเข้าร่วมกิจกรรมเฉลิมฉลองวันดินโลก และปิดปีดินสากล 2558 ณ สำนักงานใหญ่องค์การอาหารและการเกษตรแห่งสหประชาชาติ กรุงโรม สาธารณรัฐอิตาลี เมื่อวันที่ 4 ธันวาคม 2558 และได้มอบหมายผู้แทนเข้าร่วมงานประชุมและการเสวนาหัวข้อ “Soils: Beyond the International Year” ณ สำนักงานองค์การสหประชาชาติ นครนิวยอร์ก สหรัฐอเมริกา เมื่อวันที่ 4 ธันวาคม 2558 ซึ่งไทยได้นำเสนอการดำเนินการพัฒนาทรัพยากรดินอย่างยั่งยืนตามแนวทางพระราชดำริ และหลักปรัชญาเศรษฐกิจพอเพียงสู่ความมั่นคงทางอาหารรวมถึงแนวทางการสร้างความเข้มแข็งและยกระดับคุณภาพชีวิตของเกษตรกรด้วยการจัดตั้งเครือข่ายหมอดินอาสา และได้รับความสนใจจากนักวิชาการจากนานาประเทศเป็นอย่างยิ่ง3.1.3 พด. ได้ประเมินผลการจัดกิจกรรมดังกล่าวโดยใช้แบบสอบถาม จำนวน 1,600 ราย จากผู้ลงทะเบียน 3,280 ราย ในระหว่างวันที่ 3 – 6 ธันวาคม 2558 ซึ่งผู้เข้าชมได้รับความรู้และประโยชน์จากการจัดนิทรรศการเทิดพระเกียรติตลอดจนความสำคัญของทรัพยากรดิน การบริหารจัดการทรัพยากรดินตามหลักทรงงาน และผู้ร่วมงานเสนอแนะให้ขยายการจัดงานวันดินโลกไปยังส่วนภูมิภาค รวมทั้งเสนอให้เพิ่มกิจกรรมการประกวดแข่งขันทางวิชาการ3.1.4 การที่ไทยเป็นเจ้าภาพร่วมจัดกิจกรรมวันดินโลกและปีดินสากลทั้งในประเทศ และต่างประเทศ ซึ่งมีผู้แทนจากหน่วยงานจากประเทศต่างๆ เข้าร่วมกิจกรรมจำนวนมาก เป็นโอกาสอันดีที่ไทยจะได้นำเสนอข้อมูลพระราชกรณียกิจด้านการพัฒนาทรัพยากรดินและแนวทางตามหลักปรัชญาเศรษฐกิจพอเพียงให้เป็นที่ประจักษ์ต่อประชาคมโลก 3.2 **การดำเนินงานความร่วมมือด้านดินระดับภูมิภาคเอเชีย (ASP)**3.2.1 จากการที่ไทยมีบทบาทสำคัญในการดำเนินกิจกรรมปีดินสากลและกิจกรรมด้านทรัพยากรดินในเวทีโลก ทำให้เป็นที่รู้จักและได้รับความไว้วางใจให้ทำหน้าที่ประธานคณะอำนวยการและเลขานุการกลุ่มความร่วมมือด้านดินระดับภูมิภาคเอเชีย (Asian Soil Partnership : ASP) ประกอบด้วยสมาชิก 19 ประเทศ โดยไทยจะดำรงตำแหน่งประธานวาระแรก 3 ปี (พ.ศ. 2559 – 2561) ซึ่งการดำเนินงาน ASP จะสนับสนุนบทบาทของไทยในการบรรลุเป้าหมายการพัฒนาที่ยั่งยืน (SDGs) โดยการบริหารจัดการทรัพยากรดินได้รับบรรจุอยู่ในเป้าหมายการพัฒนาที่ 15 และสนับสนุนการบรรลุเป้าหมายหลักอื่นๆ เช่น การขจัดความหิวโหย การมีสุขภาวะและความเป็นอยู่ที่ดี การผลิตและการบริโภคที่ยั่งยืน การบรรเทาและปรับตัวต่อการเปลี่ยนแปลงสภาพภูมิอากาศ นอกจากนี้ยังจะเป็นเวทีสำคัญสำหรับไทยในการเผยแพร่แนวทางการดำเนินงานตามหลักปรัชญาเศรษฐกิจพอเพียง เพื่อการแก้ไขปัญหาการจัดการทรัพยากรดิน ซึ่งเป็นประเด็นที่ประชาคมโลกกำลังให้ความสนใจภายใต้สภาวการณ์ที่มีความวิกฤตเกี่ยวกับความมั่นคงทางอาหาร และเป็นช่องทางความร่วมมือทางวิชาการที่เป็นโอกาสให้ไทยได้รับทราบข้อมูลสภาพพื้นที่ศักยภาพการผลิต และความก้าวหน้าด้านการเกษตรของประเทศภูมิภาคเอเชีย ที่อาจนำไปสู่การส่งเสริมความร่วมมือด้านเศรษฐกิจสังคมต่อไปในอนาคต3.2.2 ในการเตรียมการในฐานะที่ไทย โดย พด. ซึ่งเป็นหน่วยงานหลักของประเทศที่ดำเนินงานด้านการจัดการทรัพยากรดิน และรับผิดชอบการเป็นประธานคณะอำนวยการและเลขานุการ ASP พด. จึงจำเป็นต้องเตรียมบุคลากรที่มีความรู้ด้านภาษาอังกฤษและสาขาวิชาการในด้านต่างๆ และอาจต้องพิจารณาการจ้างที่ปรึกษาหรือผู้เชี่ยวชาญ รวมทั้งเจ้าหน้าที่ประจำสำนักงานเลขานุการเพื่อประสานงานกิจกรรมกับประเทศสมาชิกในภูมิภาคเอเชีย 19 ประเทศ นอกจากนี้ อาจต้องเร่งหาพันธมิตรด้านเงินทุนเพื่อสนับสนุนกิจกรรมต่างๆ เพื่อลดภาระของประเทศไทย3.2.3 **ค่าใช้จ่าย** 3.2.3.1 การดำเนินงานกิจกรรมวันดินโลกและปีดินสากลได้ใช้งบประมาณประจำปีงบประมาณ 2558 ของ พด. จากงบดำเนินงาน จำนวนรวม ทั้งสิน 33.282 ล้านบาทและงบประมาณ ประจำปีงบประมาณ 2559 จำนวน 5 ล้านบาท 3.2.3.2 การดำเนินงาน ASP พด. มีแผนเสนอคำขอตั้งงบประมาณ ภายใต้กรอบคำขอตั้งงบประมาณ ดังนี้(1) ปีงบประมาณ พ.ศ. 2559 จำนวน 850,000 บาท โดยใช้งบประมาณของ พด. สำหรับการจัดตั้งหน่วยงานผู้ประสานงาน จัดประชุมคณะกรรมการ ASP และประชาสัมพันธ์(2) ปีงบประมาณ พ.ศ. 2560 จำนวน 3 ล้านบาท โดยใช้งบประมาณของ พด. สำหรับการจัดประชุมคณะกรรมการ ASP การจัดทำองค์ความรู้ นิทรรศการการสาธิตและจ้างที่ปรึกษา โดยมีแผนเสนอคำขอตั้งงบประมาณภายใต้กรอบคำขอตั้งงบประมาณปี 2561**มติ ครม. :** รับทราบและเห็นชอบทั้ง 4 ข้อ ตามที่ กษ. เสนอ ส่วนงบประมาณในการดำเนินการให้เป็นไปตามความเห็นของ สงป. และให้ กษ. รับความเห็นของ กต. ไปพิจารณาดำเนินการต่อไปด้วย | **หน่วยงานที่รับผิดชอบ** : กษ. (พด.)**ประโยชน์ที่ได้รับ :** เพื่อการแก้ไขปัญหาการจัดการทรัพยากรดิน ซึ่งเป็นประเด็นที่ประชาคมโลกกำลังให้ความสนใจภายใต้สภาวการณ์ที่มีความวิกฤตเกี่ยวกับความมั่นคงทางอาหาร และเป็นช่องทางความร่วมมือทางวิชาการที่เป็นโอกาสให้ไทยได้รับทราบข้อมูลสภาพพื้นที่ศักยภาพการผลิต และความก้าวหน้าด้านการเกษตรของประเทศภูมิภาคเอเชีย ที่อาจนำไปสู่การส่งเสริมความร่วมมือด้านเศรษฐกิจสังคมต่อไปในอนาคต**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 18/2559 วันอังคารที่ 3 พฤษภาคม 2559**

**กระทรวงเกษตรและสหกรณ์**

**เรื่องเพื่อทราบ(หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **030559****เรื่อง** **:** สรุปผลการพิจารณาดำเนินการตามรายงานผลการพิจารณาคำร้องเพื่อเสนอแนะนโยบายหรือข้อเสนอในการปรับปรุงกฎหมาย (ผลการตรวจสอบการละเมิดสิทธิมนุษยชน เรื่อง บริษัท ราชบุรีอาหารสัตว์ จำกัด)**สารัตถะ :** กษ. ได้เสนอความเห็นของหน่วยงานต่างๆ เรื่อง รายงานผลการพิจารณาดำเนินการตามรายงานผลการพิจารณาคำร้องเพื่อเสนอแนะนโยบายหรือข้อเสนอในการปรับปรุงกฎหมาย (ผลการตรวจสอบการละเมิดสิทธิมนุษยชน เรื่อง บริษัท ราชบุรีอาหารสัตว์ จำกัด) ของคณะกรรมการสิทธิมนุษยชนแห่งชาติ (กสม.) มาเพื่อดำเนินการโดยมีรายละเอียดสรุปได้ ดังนี้1. กษ. ได้รวบรวมความเห็นของหน่วยงานที่เกี่ยวข้องในเรื่องนี้แล้วตามมติ ครม.ดังนี้**ข้อเสนอแนะนโยบายในการปรับปรุงกฎหมาย****1) กฎหมายและกระบวนการยุติธรรม** 1. ควรดำเนินการเพื่อให้มีการแก้ไขพระราชบัญญัติว่าด้วยข้อสัญญาที่ไม่เป็นธรรมให้ครอบคลุมเรื่องเกษตรพันธสัญญา**ผลการพิจารณา** - ยธ. เห็นด้วยกับข้อเสนอแนะฯ โดยมีความเห็นเพิ่มเติมว่า ในการทำสัญญาแต่ละครั้ง เกษตรกรส่วนใหญ่มิได้พิจารณาหรือทำความเข้าใจรายละเอียดของสัญญาให้ชัดเจน รวมทั้งหนังสือสัญญาที่ทำขึ้นมีฉบับเดียวมิได้ทำเป็นสองฉบับแล้วให้ต่างฝ่ายต่างถือไว้ ดังนั้น ควรกำหนดให้มีคณะบุคคลหรือหน่วยงานกลางมีส่วนรับรู้และร่วมกำหนดรายละเอียดของสัญญาที่ทำได้ในแต่ละครั้งและได้ดำเนินการจัดทำร่างพระราชบัญญัติว่าด้วยข้อสัญญาที่ไม่เป็นธรรม (ฉบับที่ ..) พ.ศ. .... เพื่อแก้ไขปัญหาด้วยแล้ว2. ควรดำเนินการปรับปรุงระบบยุติธรรมเพื่อให้เกษตรกรสามารถเข้าถึงได้ง่ายและรวดเร็ว เพื่อคุ้มครองเกษตรกรจากการทำเกษตรพันธสัญญาเนื่องจากนายทุนมีอำนาจต่อรองมากกว่า**ผลการพิจารณา** - ยธ. เห็นด้วยกับข้อเสนอแนะฯ โดยมีความเห็นเพิ่มเติมว่า ควรกำหนดให้มีองค์กรกลางเพื่อทำหน้าที่เป็นตัวแทนในการดำเนินคดีให้แก่เกษตรกรที่เสียเปรียบ หรือวิธีการระงับข้อพิพาทโดยการไกล่เกลี่ยหรือโดยอนุญาโตตุลาการอันเป็นกระบวนการยุติธรรมขั้นต้น3. ควรส่งเสริมผลักดันให้เกิดความยุติธรรมในระบบการทำธุรกิจที่เกี่ยวข้องกับการเกษตรภายใต้ระบบเกษตรพันธสัญญา โดยนำหลัก “การค้าที่ยุติธรรม” (Fair Trade) มาเป็นแนวทางในการดำเนินการที่สอดคล้องกับบริบทสังคมไทย**ผลการพิจารณา** - กษ. และ ยธ. เห็นด้วยกับข้อเสนอแนะฯ โดยมีความเห็นเพิ่มเติมว่า ยธ. ได้จัดทำร่างพระราชบัญญัติว่าด้วยข้อสัญญาที่ไม่เป็นธรรม (ฉบับที่ 2) พ.ศ. .... โดยนำหลักการค้ายุติธรรม (Fair Trade) กำหนดไว้ในร่างพระราชบัญญัติซึ่งจะทำให้อำนาจการต่อรองและความยุติธรรมเกิดความเท่าเทียมกันระหว่างขั้นตอนของการจัดทำประชาพิจารณ์4. ควรแก้ไขพระราชบัญญัติกองทุนฟื้นฟูและพัฒนาเกษตรกรให้ครอบคลุมถึงเกษตรพันธสัญญา โดยให้เกษตรกรและบริษัทที่ร่วมทุนทำเกษตรพันธสัญญารวมกลุ่มกันเป็นองค์กรเกษตรกร และให้บริษัทที่ร่วมทุนหรือเป็นหุ้นส่วนเป็นผู้ค้ำประกัน กรณีเกษตรกรขาดสภาพคล่องทางการเงิน หรือให้บริษัทจ่ายเงินสมทบเข้ากองทุนเพื่อเป็นหลักประกันเมื่อเกิดความเสียหายแก่เกษตรกรหรือขาดสภาพคล่องและให้เกษตรกรสามารถกู้ยืมเงินจากกองทุนนี้ได้**ผลการพิจารณา** - กษ. มีข้อสังเกตว่า เกษตรกรที่ประสงค์จะขอรับการสนับสนุนตามพระราชบัญญัติกองทุนฟื้นฟูและพัฒนาเกษตรกร พ.ศ. 2542 มาตรา 30 ต้องเป็นองค์กรที่ได้ขึ้นทะเบียนไว้ตามพระราชบัญญัตินี้ และต้องเสนอแผนหรือโครงการฟื้นฟูและพัฒนาเกษตรกร เมื่อแผนหรือโครงการได้รับการอนุมัติจะได้รับเงินจากกองทุนผ่านเข้าบัญชีที่ได้เปิดไว้ ดังนั้น หากจะแก้ไขเพิ่มเติมพระราชบัญญัติให้ครอบคลุมถึงเกษตรพันธสัญญาในเรื่องหลักประกันนั้นสามารถดำเนินการได้โดยอาจจะกำหนดให้บริษัทที่ร่วมทุนหรือเป็นหุ้นส่วน เป็นผู้ค้ำประกันกรณีเกษตรกรขาดสภาพคล่องทางการเงิน ซึ่งสามารถแก้ไขระเบียบคณะกรรมการกองทุนฟื้นฟูฯ พ.ศ. 2543 แต่อาจยังไม่เหมาะสมซึ่งควรจะแก้ไขเพิ่มเติมกำหนดไว้ในระดับพระราชบัญญัติที่พิจารณาโดยรัฐสภาจะเหมาะสมยิ่งกว่า แต่อย่างไรก็ตาม การกำหนดเช่นนั้นมีลักษณะเป็นการบังคับให้บริษัทที่ร่วมทุนหรือเป็นหุ้นส่วนมาเป็นผู้ค้ำประกันอันเป็นผลกระทบต่อสิทธิและหน้าที่ของบริษัทที่ร่วมทุนหรือเป็นหุ้นส่วน5. ดำเนินการจัดตั้งระบบไกล่เกลี่ยและการระงับข้อพิพาทที่เกิดขึ้นจากความขัดแย้งหรือการไม่ปฏิบัติตามข้อสัญญาที่ไม่เป็นธรรมจากระบบเกษตรพันธสัญญา**ผลการพิจารณา** - มท. เห็นด้วยกับข้อเสนอแนะฯ โดยมีความเห็นเพิ่มเติมว่า ได้จัดตั้งศูนย์ดำรงธรรมในทุกจังหวัดและให้อำเภอเป็นศูนย์รับเรื่องราวร้องทุกข์ ซึ่งได้ดำเนินการช่วยเหลือประชาชนผู้ได้รับความเดือดร้อนและผู้ด้อยโอกาส และให้มีคณะบุคคลผู้ทำหน้าที่ไกล่เกลี่ยและประนอมข้อพิพาทของประชาน ที่คู่กรณีฝ่ายใดฝ่ายหนึ่งมีภูมิลำเนาอยู่ในเขตอำเภอในเรื่องที่พิพาททางแพ่งเกี่ยวกับที่ดินมรดก และข้อพิพาททางแพ่งอื่นที่มีทุนทรัพย์ไม่เกินสองแสนบาท หรือมากกว่านั้นตามที่กำหนดในพระราชกฤษฎีกา6. ดำเนินการตรวจสอบและให้ความช่วยเหลือเกษตรกรในกรณีที่เกษตรกรถูกดำเนินคดีจากการทำเกษตรพันธสัญญา**ผลการพิจารณา**- ยธ. เห็นด้วยกับข้อเสนอแนะฯ โดยมีความเห็นเพิ่มเติมว่า ได้มอบหมายให้กรมคุ้มครองสิทธิและเสรีภาพเป็นผู้รับผิดชอบ เพื่อเผยแพร่ความรู้เรื่องกฎหมายให้เกษตรกร การสร้างความรู้ความเข้าใจเกี่ยวกับข้อสัญญา การกำหนดแบบสัญญามาตรฐานและการควบคุมตรวจสอบการทำสัญญา การจัดการมาตรการไกล่เกลี่ยและระงับข้อพิพาท การงดการบังคับคดี การให้ยุติธรรมจังหวัดมีบทบาทสนับสนุนในการรับเรื่องราวร้องทุกข์ การให้คำปรึกษากับเกษตรกรในด้านกฎหมาย**ข้อเสนอแนะนโยบายในการปรับปรุงกฎหมาย****2) การส่งเสริมเกษตรกร**1. ควรส่งเสริมอำนาจต่อรองของเกษตรกร และป้องกันการผูกขาด ดังนี้1.1 ส่งเสริมให้เกษตรกรรวมตัวกันในรูปสหกรณ์หรือสภาเกษตรกรซึ่งจะได้มีอำนาจต่อรองกับนายทุนที่ร่วมธุรกิจ1.2 ใช้อำนาจตามกฎหมายเข้ามาควบคุมมาตรฐานของปัจจัยการผลิต (เมล็ดพันธุ์ ตัวอ่อน ปุ๋ย หรือ อาหารสัตว์ วัคซีน และอุปกรณ์) ที่เกษตรกรสามารถเข้าถึงได้ง่ายด้วยราคาที่เป็นธรรม และควบคุมมาตรฐานของกระบวนการผลิต และไม่ปล่อยให้บริษัทกำหนดเงื่อนไขพิเศษที่เป็นการเพิ่มภาระแก่เกษตรกรโดยไม่จำเป็น กำหนดให้บริษัทเข้ามาแบกรับความเสี่ยงร่วมกับเกษตรกรโดยไม่ผลักภาระต้นทุนไปให้ผู้บริโภคแบกรับหรือสร้างระบบประกันความเสี่ยงร่วมที่บริษัทต้องจ่ายเงินสมทบเข้ากองทุนประกันความเสี่ยงและราคาของผลิตผลทางการเกษตร1.3 ควบคุมการมีอำนาจเหนือตลาดและเหนือระบบการขนส่งคงคลังและการกระจายสินค้าด้วยการลดการผูกขาดช่องทางการขนส่ง (Logistic) ของบริษัท**ผลการพิจารณา**1. พณ. เห็นด้วยกับข้อเสนอแนะฯ โดยมีความเห็นเพิ่มเติมว่า ได้ดำเนินการกำกับดูแลราคาสินค้าให้เหมาะสมและเป็นธรรมรวมทั้งมีปริมาณเพียงพอต่อความต้องการ ไม่เกิดปัญหาขาดแคลน1.1 ปุ๋ยเคมี 1.1.1 มาตรการกฎหมาย กำหนดให้ปุ๋ยเคมีเป็นสินค้าควบคุมโดยให้ผู้ผลิต ผู้ว่าจ้างผลิต เพื่อจำหน่ายดำเนินการแจ้งราคาและรายละเอียดสินค้าภายในวันที่ 10 ของเดือนถัดไป ให้ผู้นำเข้าเพื่อจำหน่ายแจ้งราคาและปริมาณการนำเข้าทุกครั้งภายใน 30 วัน นับจากวันที่นำเข้ามาในราชอาณาจักรและให้ผู้ค้าปลีกติดป้ายแสดงราคาจำหน่าย 1.1.2 มาตรการบริหาร โดยติดตามภาวะ ตรวจสอบราคาและปริมาณให้มีเพียงพอรวมทั้งตรวจสอบปริมาณคงเหลืออย่างใกล้ชิด1.2 อาหารสัตว์ 1.2.1 มาตรการกฎหมาย กำหนดให้สินค้าหัวอาหารสัตว์เป็นสินค้าควบคุม ให้ผู้ค้าปลีกติดป้ายแสดงราคาจำหน่าย และคณะกรรมการกลางว่าด้วยราคาสินค้าและบริการแต่งตั้งคณะอนุกรรมการพิจารณาราคาอาหารสัตว์ ทำหน้าที่พิจารณากำหนดราคาจำหน่ายปลีก (Price List) ที่เหมาะสม 1.2.2 มาตรการบริหาร โดยขอความร่วมมือให้ผู้ผลิต ผู้นำเข้า ผู้ว่าจ้างผลิตแจ้งการเปลี่ยนแปลงราคาจำหน่ายให้กรมการค้าภายในทราบล่วงหน้า 15 วัน 1.3 กำกับดูแลพฤติกรรมทางการค้าของผู้ประกอบการธุรกิจ ซึ่งมีอำนาจเหนือตลาด มิให้ใช้อำนาจเหนือตลาดอย่างไม่เป็นธรรม2. **ข้อเสนอแนะนโยบายในการปรับปรุงกฎหมาย** ควรมีมาตรการให้การดำเนินการเกษตรพันธสัญญาต้องได้รับความยินยอมหรือมีข้อตกลงร่วมกันกับชุมชนหรือองค์กรท้องถิ่นโดยเฉพาะในเรื่องการดำเนินธุรกิจที่ไม่ทำลายสิ่งแวดล้อม **ผลการพิจารณา** กษ. เห็นว่า เกษตรพันธสัญญาเป็นการทำสัญญาระหว่างเอกชนกับเอกชน การทำสัญญาดังกล่าว เกษตรกรต้องก่อตั้งโรงเรือน ฟาร์ม หรือสถานที่เพื่อเลี้ยงสัตว์ ตามที่กำหนดไว้ในสัญญา ซึ่งการดำเนินการดังกล่าวจะเป็นการทำลายต่อสิ่งแวดล้อมหรือไม่ย่อมมีมาตรการตามกฎหมายอื่นๆ ที่เกี่ยวข้อง กำหนดไว้อยู่แล้วว่าดำเนินการได้หรือไม่อย่างไร ซึ่งมาตรการของกฎหมายหรือข้อบัญญัติที่เกี่ยวข้องนี้จะพิจารณาในเรื่องของผลกระทบต่อสิ่งแวดล้อมด้วยอยู่แล้ว3. **ข้อเสนอแนะนโยบายในการปรับปรุงกฎหมาย** ควรดำเนินการส่งเสริมความรู้แก่เกษตรกรในเรื่องเกี่ยวกับเกษตรพันธสัญญา พร้อมทั้งให้ข้อมูลข่าวสารที่แท้จริงและเพียงพอต่อการตัดสินใจเข้าร่วมทุนแบบเกษตรพันธสัญญา และควบคุมการโฆษณา ประชาสัมพันธ์ที่เกินจริงของบริษัท**ผลการพิจารณา** พณ. เห็นด้วยกับข้อเสนอแนะฯ โดยมีความเห็นเพิ่มเติมว่า ได้ขอความร่วมมือสำนักงานพาณิชย์จังหวัด ส่งเสริมให้ความร่วมมือแก่เกษตรกรในเรื่องเกี่ยวกับเกษตรพันธสัญญาโดยได้ประสานสำนักการเกษตรและสหกรณ์จังหวัด เพื่อร่วมกันให้ข้อมูลความรู้ที่แท้จริงและเพียงพอต่อการตัดสินใจเข้าร่วมทุนแบบเกษตรพันธสัญญาและควบคุมการโฆษณาประชาสัมพันธ์ที่เกินจริงของบริษัท4. **ข้อเสนอแนะนโยบายในการปรับปรุงกฎหมาย** ควรกำหนดมาตรการจูงใจในการส่งเสริมบทบาทของภาคธุรกิจต่อความรับผิดชอบสังคม (CSR) เพื่อคุ้มครองประชาชนให้ปลอดจากการละเมิดสิทธิมนุษยชนทั้งในเรื่องของการผลิตที่เป็นมิตรต่อสิ่งแวดล้อม มาตรการสนับสนุนบริษัทลูกที่อยู่ในห่วงโซ่การผลิตให้มีการจ้างแรงงานที่เป็นธรรม รวมทั้งมาตรการในการเข้าถึงการเยียวยาที่สะดวก รวดเร็วเมื่อเกิดมีการละเมิดสิทธิ**ผลการพิจารณา** พณ. เห็นด้วยกับข้อเสนอแนะฯ และได้ดำเนินการจัดหลักสูตรการอบรมด้านธรรมาภิบาลธุรกิจให้มีความรับผิดชอบต่อผู้ที่เกี่ยวข้องทั้งด้านคู่ค้า ลูกค้า และพนักงาน การสร้างเครือข่ายธุรกิจและจัดกรรมกรรมรับผิดชอบต่อสังคม (CSR) การพัฒนาชุมชน โรงเรียน การฝึกอาชีพและสร้างงานให้แก่ผู้ต้องขัง และนิคมเกษตรกรรมทหารผ่านศึกพิการ การจัดประกวดธรรมาภิบาลธุรกิจดีเด่นประจำปี โดยมอบรางวัลธรรมาภิบาลดีเด่นให้แก่ธุรกิจที่ผ่านการประเมินการปฏิบัติตามหลักธรรมาภิบาล5. **ข้อเสนอแนะนโยบายในการปรับปรุงกฎหมาย** ควรให้ความสำคัญและควบคุมกำกับดูแลการปล่อยสินเชื่อให้กับเกษตรกร โดยให้บริษัทค้ำประกันหรือรับรองการเข้าร่วมโครงการและการปล่อยกู้ให้เกษตรกรควรคำนึงความสามารถในการชำระหนี้ของเกษตรกรมากกว่าการตั้งเป้าหมายการเพิ่มเงินและยอดการปล่อยสินเชื่อให้แก่เกษตรกร**ผลการพิจารณา** ธปท. เห็นว่า กรณีที่ให้บริษัทที่เป็นคู่สัญญาของเกษตรกรค้ำประกันหรือรับรองการเข้าร่วมโครงการนั้นในทางปฏิบัติของการให้สินเชื่อ สถาบันการเงินจะเป็นผู้กำหนดนโยบายการให้สินเชื่อ ความเสี่ยงที่ยอมรับได้ รวมถึงกระบวนการวิเคราะห์ความสามารถในการจ่ายชำระคืนของลูกหนี้ ซึ่งเอกสารการค้ำประกันหรือใบรับรองการเข้าร่วมโครงการ เป็นเอกสารสะท้อนความสามารถในการจ่ายชำระคืนแต่สถาบันการเงินจะกำหนดหลักเกณฑ์การพิจารณาสินเชื่อโดยใช้หลักการบริหารความเสี่ยงที่อาจเกิดขึ้นกับสถาบันการเงินและแต่ละแห่ง โดยหากพิจารณาเห็นว่าการค้ำประกันจะช่วยให้ลดความเสี่ยงจากการให้สินเชื่อได้ สถาบันการเงินก็จะยอมรับการค้ำประกันดังกล่าว2. ยธ. พิจารณาแล้ว เห็นชอบด้วยกับสรุปผลการดำเนินการของ กษ. ตามข้อ 13. พณ. พิจารณาแล้วเห็นด้วยกับสรุปผลการดำเนินการของ กษ. ตามข้อ 1 โดยมีความเห็นเพิ่มเติมว่าแนวทางที่สามารถใช้กฎหมายเป็นเครื่องมือดำเนินการแก้ไขปัญหาให้แก่เกษตรกรได้ทั้งในส่วนของ พณ. ซึ่งมีอำนาจตามกฎหมายในการดำเนินการควบคุมกำกับดูแลราคาสินค้าปัจจัยการผลิต (ปุ๋ยเคมี อาหารสัตว์) ให้เหมาะสมเป็นธรรมและมีปริมาณเพียงพอต่อความต้องการ รวมทั้งกำกับดูแลให้การแข่งขันเป็นไปอย่างเสรี เป็นธรรม และ ยธ. ซึ่งจัดทำร่างพระราชบัญญัติว่าด้วยข้อสัญญาที่ไม่เป็นธรรม (ฉบับที่ 2) พ.ศ. .... และนำหลักการค้าที่ยุติธรรม (Fair Trade) กำหนดไว้ในร่างพระราชบัญญัติดังกล่าว รวมทั้งมอบกรมคุ้มครองสิทธิและเสรีภาพเป็นผู้รับผิดชอบในการแก้ไขปัญหาความไม่เป็นธรรมให้แก่เกษตรกร ทั้งการจัดตั้งระบบไกล่เกลี่ยและการระงับข้อพิพาทและการให้ความช่วยเหลือแก่เกษตรกรในกรณีถูกดำเนินคดีจากการเกษตรพันธสัญญา นอกจากนี้ ปัจจุบัน ยังมีระเบียบสำนักนายกรัฐมนตรีว่าด้วยคณะกรรมการส่งเสริมและพัฒนาระบบเกษตรพันธสัญญาที่เป็นธรรม ซึ่งแนวทางเหล่านี้จะช่วยคุ้มครองป้องกันปัญหา และบรรเทาความเดือดร้อนให้แก่เกษตรกรในระบบเกษตรพันธสัญญาได้อย่างดียิ่ง4. ธปท. มีความเห็นเพิ่มเติมว่า การกำกับดูแลให้สินเชื่อของสถาบันการเงินต้องมีการจัดทำนโยบายด้านสินเชื่อที่กำหนดประเภทของสินเชื่อที่จะปล่อยให้แก่ภาคเศรษฐกิจต่างๆ มีวิธีการบริหารความเสี่ยง ซึ่งรวมถึงความเสี่ยงที่อาจจะไม่ได้รับชำระคืนตามกำหนดเวลา โดยสถาบันการเงินจะต้องมีกระบวนการวิเคราะห์ลูกหนี้โดยใช้ข้อมูลที่แสดงถึงความสามารถในการชำระหนี้ เช่น ฐานะการเงินของลูกหนี้ รายได้ และกระแสเงินสดรับจากการดำเนินงานหรือการประกอบอาชีพ รวมทั้งจัดทำเอกสารเพื่อประกอบการพิจารณาการทำธุรกรรมด้านสินเชื่อ การวิเคราะห์การให้สินเชื่อ**มติ. ครม. :** รับทราบสรุปผลการพิจารณาดำเนินการตามรายงานการพิจารณาคำร้องเพื่อเสนอแนะนโยบายหรือข้อเสนอในการปรับปรุงกฎหมาย (ผลการตรวจสอบการละเมิดสิทธิมนุษยชน เรื่อง บริษัท ราชบุรีอาหารสัตว์ จำกัด) ของคณะกรรมการสิทธิมนุษยชนแห่งชาติตามที่ กษ. เสนอ และแจ้งให้สำนักงานคณะกรรมการสิทธิมนุษยชนแห่งชาติ (กสม.) ทราบต่อไป | **หน่วยงานที่รับผิดชอบ** : กษ. (ปศ.)**ประโยชน์ที่ได้รับ :** เพื่อให้เกิดความเป็นธรรมต่อเกษตรกร เพื่อคุ้มครองเกษตรกรจากการทำเกษตรพันธสัญญา**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 18/2559 วันอังคารที่ 3 พฤษภาคม 2559**

**กระทรวงเกษตรและสหกรณ์**

**เรื่องเพื่อทราบ (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **030559****เรื่อง** **:** รายงานผลการดำเนินการตามมติคณะรัฐมนตรีเมื่อวันที่ 7 กันยายน 2553 (เรื่องแนวทางการแก้ไขปัญหาการใช้ความเค็มในการเพาะเลี้ยงสัตว์น้ำในพื้นที่น้ำจืด)**สารัตถะ :** กษ. เสนอ ครม. รับทราบรายงานผลการดำเนินการตามมติคณะรัฐมนตรี เมื่อวันที่ 7 กันยายน 2553(เรื่อง แนวทางการแก้ไขปัญหาการใช้ความเค็มในการเพาะเลี้ยงสัตว์น้ำในพื้นที่น้ำจืด)โดยมีรายละเอียดสรุปได้ ดังนี้ตามมติ ครม.เมื่อวันที่ 15 ธ.ค. 2558 ได้รับทราบความก้าวหน้าผลการดำเนินงานตามมติ ครม.เมื่อวันที่ 7 ก.ย. 2553 วันที่ 14 มี.ค. ๒๕๕4 วันที่ 20 พ.ค. ๒๕๕5 และวันที่ 19 มี.ค. 2556เรื่อง แนวทางการแก้ไขปัญหาการใช้ความเค็มในการเพาะเลี้ยงสัตว์น้ำในพื้นที่น้ำจืด ของ กษ. ต่อมาได้มีการประชุมคณะกรรมการสิ่งแวดล้อมแห่งชาติ ครั้งที่ 1/2559 เมื่อวันที่ 19 กุมภาพันธ์ 2559 ที่ประชุมมีมติเห็นชอบให้ กษ.ดำเนินการดังนี้1. เร่งดำเนินการตามที่ ครม. ได้มีมติเมื่อวันที่ 7 ก.ย. 2553 วันที่ 14 มี.ค. 2554 และวันที่ 19 มี.ค. 2556 เกี่ยวกับการจัดทำแผนแม่บทเพื่อการเพาะเลี้ยงสัตว์น้ำของประเทศ การกำหนดหลักเกณฑ์การกำหนดเขตพื้นที่น้ำจืดใหม่ และการกำหนดมาตรการรองรับผลกระทบและมาตรการเยียวยาผู้ได้รับผลกระทบให้ได้ข้อยุติโดยเร็ว2. ออกกฎกระทรวงกำหนดให้การเพาะเลี้ยงสัตว์น้ำโดยใช้ความเค็มในพื้นที่น้ำจืด เป็นกิจการการเพาะเลี้ยงสัตว์น้ำที่ต้องมีการควบคุม โดยอาศัยอำนาจตามหมวดที่ 6 การส่งเสริมการเพาะเลี้ยงสัตว์น้ำ ตามพระราชกำหนดการประมง พ.ศ. 2558 โดยระหว่างที่กฎกระทรวงดังกล่าวยังไม่มีผลบังคับใช้ ให้ใช้คำสั่งนายกรัฐมนตรี ที่ 6/2553 ลงวันที่ 24 ธ.ค. 2553 เพื่อระงับการใช้ความเค็มในการเพาะเลี้ยงสัตว์น้ำในพื้นที่น้ำจืดไปพลางก่อน3. ให้ กป.และ พด. เป็นหน่วยงานหลักร่วมกับ ทส. กำหนดแนวทางและดำเนินการติดตามประเมินผลการใช้ความเค็มในการเพาะเลี้ยงสัตว์น้ำในพื้นที่น้ำจืด ภายใต้คำสั่งนายกรัฐมนตรีที่ 6/2553 ลงวันที่ 24 ธ.ค. 2553 เพื่อระงับการใช้ความเค็มในการเพาะเลี้ยงสัตว์น้ำในพื้นที่น้ำจืดรายงานผลการดำเนินการตามมติคณะรัฐมนตรีเมื่อวันที่ 7 ก.ย. 2553 วันที่ 14 มี.ค. 2554 และวันที่ 19 มี.ค. 2556 สรุปได้ดังนี้1. การจัดทำแผนแม่บทการเพาะเลี้ยงสัตว์น้ำของประเทศ- กษ. โดย กป. ได้เสนอกรอบนโยบายการพัฒนาการเพาะเลี้ยงสัตว์น้ำของประเทศ(แผนแม่บทการเพาะเลี้ยงสัตว์น้ำของประเทศ) ในการประชุมคณะกรรมการนโยบายการประมงแห่งชาติครั้งที่ 1/2559 เมื่อวันที่ 10 กุมภาพันธ์ 2559 ที่ประชุมมอบหมายให้กรมประมงแต่งตั้งคณะอนุกรรมการจัดทำนโยบายการพัฒนาการเพาะเลี้ยงสัตว์น้ำของประเทศ ซึ่งขณะนี้อยู่ระหว่างการเสนอแต่งตั้ง2. การกำหนดหลักเกณฑ์การกำหนดเขตพื้นที่น้ำจืดใหม่ - พระราชกำหนดการประมง พ.ศ. 2558 มาตรา ๗๗ บัญญัติให้คณะกรรมการประมงประจำจังหวัดเป็นผู้มีอำนาจกำหนดเขตพื้นที่ประกอบกิจการการเพาะเลี้ยงสัตว์น้ำควบคุม ซึ่งขณะนี้อยู่ในระหว่างการดำเนินการ3. การกำหนดมาตรการรองรับผลกระทบและมาตรการเยียวยาผู้ได้รับผลกระทบ- กษ. โดย กป. ได้จัดทำแนวทางในการช่วยเหลือเยียวยาผู้ได้รับผลกระทบจากการระงับการใช้ความเค็มในการเพาะเลี้ยงสัตว์น้ำในพื้นที่น้ำจืด และรายงานผลการดำเนินงานต่อคณะรัฐมนตรีเมื่อวันที่ 15 ธันวาคม 2558 ทราบเป็นที่เรียบร้อยแล้ว 4. การออกกฎกระทรวงกำหนดให้การเพาะเลี้ยงสัตว์น้ำโดยใช้ความเค็มในพื้นที่น้ำจืดเป็นกิจการการเพาะเลี้ยงสัตว์น้ำที่ต้องมีการควบคุม- กษ. โดย กป. อยู่ในระหว่างดำเนินการออกกฎกระทรวงกำหนดให้กิจการการเพาะเลี้ยงกุ้งทะเลเป็นกิจการการเพาะเลี้ยงสัตว์น้ำควบคุม และกำหนดหลักเกณฑ์และวิธีปฏิบัติสำหรับผู้ประกอบกิจการการเพาะเลี้ยงสัตว์น้ำควบคุม โดยคำนึงถึงประโยชน์ในการกำกับดูแลการเพาะเลี้ยงสัตว์น้ำให้มีคุณภาพ ป้องกันผลกระทบต่อสิ่งแวดล้อมหรืออันตรายต่อผู้บริโภค หรือต่อกิจการของบุคคลอื่น5. การกำหนดแนวทางและดำเนินการติดตามประเมินผลการใช้ความเค็มในการเพาะเลี้ยงสัตว์น้ำในพื้นที่น้ำจืด ภายใต้คำสั่งนายกรัฐมนตรีที่ 6/2553 ลงวันที่ 24 ธันวาคม 2553 - กษ. โดย กป. และ พด. ได้ร่วมกับ ทส. โดยกรมควบคุมมลพิษ และสำนักงานนโยบายและแผนทรัพยากรธรรมชาติและสิ่งแวดล้อม กำหนดแนวทางและดำเนินการติดตามประเมินผลการใช้ความเค็มในการเพาะเลี้ยงสัตว์น้ำในพื้นที่น้ำจืดและจัดทำร่างข้อกำหนดการศึกษา (Term of Reference) ไว้ในเบื้องต้นแล้ว6. การออกคำสั่งระงับการใช้ความเค็มในการเพาะเลี้ยงสัตว์น้ำในพื้นที่น้ำจืดตามความในมาตรา 9 แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535 ไม่มีข้อมูลทางวิชาการด้านผลกระทบต่อสิ่งแวดล้อมที่ชัดเจนมาสนับสนุน ดังนั้น การใช้เกณฑ์พื้นที่น้ำจืดเดิมที่เคยใช้บังคับการเลี้ยงกุ้งกุลาดำจึงสร้างความไม่เป็นธรรมแก่เกษตรกร โดยหน่วยงานที่ออกคำสั่งและผู้ที่เกี่ยวข้องกับการออกคำสั่งดังกล่าวอาจถูกเกษตรกรฟ้องร้องในการละเมิดสิทธิตามรัฐธรรมนูญ**มติ ครม. :** รับทราบตามที่ กษ. เสนอ | **หน่วยงานที่รับผิดชอบ** : กษ. (กป.)**ประโยชน์ที่ได้รับ :** -**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 18/2559 วันอังคารที่ 3 พฤษภาคม 2559**

**กระทรวงเกษตรและสหกรณ์**

**เรื่องเพื่อทราบ (กษ.** **เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **030559****เรื่อง** **:** รายงานผลการดำเนินงานตามมาตรการช่วยเหลือเกษตรกรที่ได้รับผลกระทบจากภัยแล้ง ปี 2558/59 ครั้งที่ 3**สารัตถะ :** กษ. เสนอ ครม. รับทราบรายงานผลการดำเนินงานตามมาตรการช่วยเหลือเกษตรกรที่ได้รับผลกระทบจากภัยแล้งปี 2558/59 ครั้งที่ 3โดยมีรายละเอียดสรุปได้ ดังนี้สรุปผลการดำเนินการโครงการบูรณาการมาตรการช่วยเหลือเกษตรกรที่ได้รับผลกระทบจากภัยแล้งปี 2558/59 ณ วันที่ 28 มี.ค. 59 ดังนี้1. **มาตรการส่งเสริมความรู้และการสนับสนุนปัจจัยการผลิตเพื่อลดรายจ่ายในครัวเรือน** ดำเนินการในพื้นที่ลุ่มน้ำเจ้าพระยา 22 จังหวัดสนับสนุนปัจจัยการผลิต 238,195 ราย (62%) และจัดจำหน่ายสินค้าอุปโภคบริโภค “ธงฟ้าสู้ภัยแล้ง” 311 ครั้ง (75%)2**. มาตรการชะลอหรือขยายระยะเวลาชำระหนี้ที่เกษตรกรมีภาระหนี้กับสถาบันการเงิน** 2.1 ยกเว้นค่าเช่าที่ดิน ลดดอกเบี้ยค่าเช่าซื้อที่ดินและขยายระยะเวลาการชำระหนี้ในเขตปฏิรูป22,781 ราย วงเงิน 69.52 ล้านบาท2.2 ให้สินเชื่อเกษตรกรและประชาชน 123,641 ราย วงเงิน 6,042.31 ล้านบาท2.3 ขยายระยะเวลาชำระหนี้และพักชำระหนี้ 415,983 ราย วงเงิน 59,998.07 ล้านบาท3. **มาตรการจ้างงานเพื่อสร้างรายได้ให้แก่เกษตรกร** มีการจ้างงานแล้ว 338,835 ล้านบาท วงเงิน 2,654.04 ล้านบาท ( จ้างงานชลประทาน จ้างแรงงานเร่งด่วน และจ้างแรงงานจากเงินทดรองราชการของจังหวัด)4. **มาตรการเสนอโครงการตามความต้องการของชุมชนเพื่อบรรเทาผลกระทบภัยแล้ง**- ระยะที่ 1 กรณีปลูกพืชใช้น้ำน้อย ดำเนินการแล้ว 152 โครงการ เบิกจ่ายแล้ว 101.33 ล้านบาท (67%)- ระยะที่ 2 สำนักงบประมาณอนุมัติเงินงวดแล้ว 5,329 โครงการ วงเงิน 2,825.34 ล้านบาท เบิกจ่ายลง ศบกต.แล้ว 1,397.96 ล้านบาท5. **มาตรการเพิ่มประสิทธิภาพการใช้น้ำ**- สร้างการรับรู้ผ่านสื่อ และส่งเสริมการปลูกข้าวโดยวิธีเปียกสลับแห้ง 100 แปลง6. **มาตรการเพิ่มปริมาณน้ำต้นทุน โดยกระทรวงเกษตรและสหกรณ์ กระทรวงทรัพยากรธรรมชาติและสิ่งแวดล้อม**6.1 การปฏิบัติการฝนหลวง เปิดปฏิบัติการฝนหลวง 7 ศูนย์ ขึ้นปฏิบัติการ (15 ก.พ. – 27 มี.ค.59)250 เที่ยวบิน มีฝนตก 31 จังหวัด6.2 การพัฒนาแหล่งน้ำบาดาล ขุดเจาะบ่อบาดาลแล้ว 1,770 แห่ง6.3 โครงการแก้มลิง ดำเนินการเสร็จแล้ว 16 แห่ง7. **มาตรการเสริมสร้างสุขภาพและความปลอดภัยในชีวิตและทรัพย์สิน**7.1 การช่วยเหลือด้านการแพทย์และสาธารณสุข สร้างระบบสนับสนุนน้ำเพื่ออุปโภค-บริโภค และใช้ในสถานบริการ ในพื้นที่ภัยแล้ง 5 แห่ง และออกหน่วยแพทย์เคลื่อนที่ 17 ครั้ง 7.2 การป้องกันและปราบปรามอาชญากรรม จัดเจ้าหน้าที่ลงพื้นที่ จำนวน 49,503 ครั้ง8. **มาตรการสนับสนุนอื่นๆ**- ใช้จ่ายเงินทดรองราชการเชิงป้องกัน 125.26 ล้านบาท- การให้ความช่วยเหลือของกองทุนพัฒนาสหกรณ์ มีจังหวัดขอเบิก 13 จังหวัด 127 สหกรณ์วงเงิน 229.08 ล้านบาท- แจกจ่ายน้ำอุปโภคบริโภค ของหน่วยงานต่างๆ ในพื้นที่ประกาศเขตการให้ความช่วยเหลือจำนวน 156,133,294 ลิตร และน้ำเพื่อการเกษตร 729,800 ลิตร- อบรมเพื่อเพิ่มผลิตภาพการผลิตของเกษตรกรที่ได้รับผลกระทบภัยแล้ง 202,984 ราย (92%)**มติ ครม. :** รับทราบตามที่ กษ. เสนอ | **หน่วยงานที่รับผิดชอบ** : กษ. (ชป.)**ประโยชน์ที่ได้รับ :** เพื่อการบริโภคและอุปโภคให้แก่ประชาชนในพื้นที่ที่ประสบปัญหาความเดือดร้อนจากการขาดแคลนน้ำเร่งด่วนเป็นลำดับแรกก่อน เพื่อเป็นการบรรเทาปัญหาความเดือดร้อนของประชาชนในช่วงฤดูแล้งให้เป็นไปอย่างทันการณ์**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 18/2559 วันอังคารที่ 3 พฤษภาคม 2559**

**กระทรวงเกษตรและสหกรณ์**

**เรื่องเพื่อทราบ (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **030559****เรื่อง** **:** รายงานงบประมาณรายจ่ายประจำปีงบประมาณ 2559 ของการยางแห่งประเทศไทย**สารัตถะ :** กษ. เสนอ ครม. รับทราบรายงานงบประมาณรายจ่ายประจำปีงบประมาณ 2559 ของการยางแห่งประเทศไทย (กยท.) ในส่วนงบทำการจำนวน 23,327,3326 ล้านบาท สำหรับงบลงทุนสำนักงานคณะกรรมการพัฒนาการเศรษฐกิจและสังคมแห่งชาติ (สศช.) เป็นหน่วยงานที่จะนำเสนอคณะรัฐมนตรีเป็นภาพรวมระดับต่อไปโดยมีรายละเอียดสรุปได้ ดังนี้1. กยท. ได้จัดทำงบประมาณรายจ่าย ประจำปี 2559 ซึ่งคณะกรรมการยางแห่งประเทศไทยมีมติอนุมัติงบประมาณรายจ่าย ประจำปี 2559 แล้วในคราวประชุมครั้งที่ 4/2559 เมื่อวันที่ 15 ก.พ. 2559 เป็นจำนวนเงินรวมทั้งสิ้น 23,786.7679 ล้านบาท ประกอบด้วย ทุน กยท. จำนวนเงิน 13,663.7679 ล้านบาทและกองทุนพัฒนายางพารา จำนวนเงิน 10,123 ล้านบาท โดยมีรายละเอียด ดังนี้2. **ทุน กยท.** จำนวนเงิน 13,663.7679 ล้านบาท ประกอบด้วย งบทำการ 13,504.6172 ล้านบาท และงบลงทุน 259.1507 ล้านบาทโดยมีแหล่งรายได้จาก (1) ทุนประเดิม 2,425.5000 ล้านบาท (2) เงินรายได้จากการจัดเก็บค่าธรรมเนียมฯ ไม่เกินร้อยละ 10 ตามมาตรา 49 (1) 541.0000 ล้านบาท (3) รายได้จากการดำเนินธุรกิจ 9,831.3320 ล้านบาท และ (4) งบประมาณแผ่นดิน 865.9359 ล้านบาท ทั้งนี้ งบประมาณรายจ่ายประกอบด้วย 2.1 แผนงานส่งเสริมประสิทธิภาพการผลิต การสร้างมูลค่าภาคเกษตรและการสร้างความเข้มแข็งให้แก่เกษตรกรและการสร้างความเข้มแข็งให้แก่เกษตรกรอย่างเป็นระบบหน่วย : ล้านบาท

|  |  |  |  |
| --- | --- | --- | --- |
| **ผลผลิต/โครงการ** | **งบทำการ** | **งบลงทุน** | **รวม** |
| 1. ผลผลิต : ส่งเสริมการปลูกยางพันธุ์ดีและไม้ยืนต้นที่มีความสำคัญทางเศรษฐกิจ | 6,482.5334 | 253.0000 | 6,735.5334 |
| 2. โครงการ : ส่งเสริมการใช้ยางในหน่วยงานภาครัฐ | 500.0000 | - | 500.0000 |
| 3. โครงการ : สัญญาซื้อขายผลิตภัณฑ์ยาง (SINOCHEM) | 6,244.0000 | - | 6,244.0000 |
| 4. ผลผลิต : การจัดตลาดยางพาราแบบครบวงจร | 21.0263 | 6.1507 | 27.1770 |
| 5. โครงการ : ฝึกอบรมช่างกรีดยาง | 0.4229 | - | 0.4229 |
| 6. โครงการ : ช่วยเหลือเกษตรกรที่ได้รับความเสียหายจากอุทกภัย วาตภัยและดินถล่ม | 13.6630 | - | 13.6630 |
| 7. โครงการ : พัฒนาตลาดและแปรรูปยางเพื่อเพิ่มมูลค่าตามนโยบายรัฐบาล | 15.6750 | - | 15.6750 |
| 8. โครงการ : การปรับปรุงพันธ์ยางเหมาะสมกับสภาพแวดล้อม | 4.3420 | - | 4.3420 |

2.2 แผนงานสร้างอาชีพและรายได้ที่มั่นคงและยั่งยืนแก่เกษตรกรและผู้มีรายได้น้อยหน่วย : ล้านบาท

|  |  |  |  |
| --- | --- | --- | --- |
| **ผลผลิต/โครงการ** | **งบทำการ** | **งบลงทุน** | **รวม** |
| 1. โครงการ : สนับสนุนสินเชื่อเกษตรกรชาวสวนยางรายย่อยฯ | 18.4842 | - | 18.4842 |
| 2. โครงการ : สร้างมูลภัณฑ์กันชนรักษาเสถียรภาพราคายาง | 38.8028 | - | 38.8028 |

2.3 แผนงานแก้ไขปัญหาและพัฒนาจังหวัดชายแดนภาคใต้หน่วย : ล้านบาท

|  |  |  |  |
| --- | --- | --- | --- |
| **ผลผลิต/โครงการ** | **งบทำการ** | **งบลงทุน** | **รวม** |
| 1. โครงการ : จัดตั้งตลาดน้ำยางสดระดับท้องถิ่น | 8.3394 | - | 8.3394 |
| 2. โครงการ : ปลูกยางพาราในที่ว่างเปล่าเขตพัฒนาพิเศษเฉพาะกิจฯ | 13.7922 | - | 13.7922 |

2.4 แผนงานตามนโยบายหน่วย : ล้านบาท

|  |  |  |  |
| --- | --- | --- | --- |
| **ผลผลิต/โครงการ** | **งบทำการ** | **งบลงทุน** | **รวม** |
| 1. โครงการ : สนับสนุนสินเชื่อสถาบันเกษตรกรเพื่อแปรรูปยางพาราฯ | 0.2595 | - | 0.2595 |
| 2. โครงการ : ชดเชยรายได้แก่เกษตรกรชาวสวนยาง | 6.0750 | - | 6.0750 |
| 3. โครงการ :สนับสนุนสินเชื่อเป็นเงินทุนหมุนเวียนแก่สถาบันเกษตรกรเพื่อรวบรวมยาง | 0.7375 | - | 0.7375 |
| 4. โครงการ :สร้างความเข้มแข็งให้แก่เกษตรกรชาวสวนยาง | 36.4640 | - | 36.4640 |

3**. กองทุนพัฒนายางพารา** จำนวนเงินรวมทั้งสิ้น 10,123 ล้านบาท ประกอบด้วย งบทำการ จำนวนเงิน 9,922.7154 ล้านบาท งบลงทุน จำนวนเงิน 200.2846 ล้านบาท โดยมีแหล่งรายได้จากเงินค่าธรรมเนียมจากผู้ส่งยางออกนอกราชอาณาจักรปี 2559 จำนวนเงิน 4,873 ล้านบาท และเงินผูกพันการสงเคราะห์ยกมา จำนวนเงิน 5,250 ล้านบาท เป็นเงินผูกพันค่าใช้จ่ายในการจ่ายการสงเคราะห์ปลูกแทนฯ โดยมีแผนงานส่งเสริมประสิทธิภาพการผลิตการสร้างมูลค่าภาคเกษตรกรและการสร้างความเข้มแข็งให้แก่เกษตรกอย่างเป็นระบบ ดังนี้หน่วย : ล้านบาท

|  |  |  |  |
| --- | --- | --- | --- |
| **ผลผลิต/โครงการ** | **งบทำการ** | **งบลงทุน** | **รวม** |
| 1. ผลผลิต : ส่งเสริมการปลูกยางพันธุ์ดีและไม้ยืนต้นที่มีความสำคัญทางเศรษฐกิจ | 9,922.7154 | 200.2846 | 10,123 |

**มติ. ครม. :** รับทราบตามที่ กษ. เสนอ ทั้งนี้ ให้ กษ. (กยท.) ดำเนินการตามความเห็นของ สงป. และให้รับความเห็นของ สศช. ไปพิจารณาดำเนินการต่อไปด้วย | **หน่วยงานที่รับผิดชอบ** : กษ. (กยท.)**ประโยชน์ที่ได้รับ :** เพื่อการดำเนินงานปกติ และโครงการต่อเนื่องที่การเปลี่ยนแปลงไม่มีผลกระทบต่อสาระสำคัญและกรอบวงเงินโครงการที่คณะรัฐมนตรีได้อนุมัติไว้แล้วแทนคณะรัฐมนตรี เพื่อความคล่องตัวในการบริหารจัดการ**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 18/2559 วันอังคารที่ 3 พฤษภาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **030559****เรื่อง** **:** ผลการเยือนไทยอย่างเป็นทางการของประธานาธิบดีแห่งรัฐปาเลสไตน์**สารัตถะ :** กต. เสนอ ครม. รับทราบผลการเยือนไทยอย่างเป็นทางการของประธานาธิบดีแห่งรัฐปาเลสไตน์ และมอบหมายหน่วยงานที่มีภารกิจเกี่ยวเนื่องดำเนินการในส่วนที่เกี่ยวข้องต่อไปโดยมีรายละเอียดสรุปได้ ดังนี้1. เมื่อวันที่ 10 ก.ย. 2556 กต. โดยสำนักงานความร่วมมือเพื่อพัฒนาระหว่างประเทศ (สพร.) และองค์การความร่วมมือระหว่างประเทศญี่ปุ่น (JICA) เป็นเจ้าภาพจัดการประชุม “Cooperation among East Asian Countries for Palestinian Development (CEAPAD) Aid Coordination Meeting” ซึ่งเป็นผลสืบเนื่องจากการประชุม CEAPAD ครั้งแรกที่จัดขึ้นเมื่อเดือน ก.พ. 2556 ณ กรุงโตเกียว การประชุมครั้งนี้มีผู้แทนประเทศสมาชิก CEAPAD จาก 9 ประเทศเข้าร่วม ได้แก่ บรูไนดารุสซาราม สาธารณรัฐอินโดนีเซีย ประเทศญี่ปุ่น สาธารณรัฐเกาหลี ประเทศมาเลเซีย รัฐปาเลสไตน์ สาธารณรัฐสิงคโปร์ สาธารณรัฐสังคมนิยมเวียดนาม และประเทศไทย นอกจากนี้ยังมีผู้แทนจากธนาคารพัฒนาอิสลาม (Islamic Development Bank: IDB) และสำนักงานบรรเทาทุกข์และจัดหางานของสหประชาชาติสำหรับผู้ลี้ภัยปาเลสไตน์ United Nations Relief and Works Agency for Palestine Refugees (UNRWA) เข้าร่วมประชุมด้วย โดยในการประชุมประเทศสมาชิกได้มีการแบ่งปันข้อมูลและประสบการณ์ในการดำเนินงานความช่วยเหลือเพื่อการพัฒนาในรูปแบบต่างๆ เพื่อนำไปสู่การกำหนดแนวทางและกลไกการขับเคลื่อนความร่วมมือของประเทศสมาชิกให้ความช่วยเหลือต่อปาเลสไตน์ไปสู่การพัฒนาที่มีประสิทธิภาพและยั่งยืน2. กต. รายงานว่า ประธานาธิบดีแห่งรัฐปาเลสไตน์ (นายมามุด อับบาส) เดินทางเยือนไทยอย่างเป็นทางการ ระหว่างวันที่ 19 – 20 ก.พ. 2559 ซึ่งนับว่าเป็นการเยือนระดับสูงครั้งแรกระหว่างไทยกับปาเลสไตน์ การเยือนครั้งนี้มีวัตถุประสงค์เพื่อส่งเสริมความสัมพันธ์อันดีกับประเทศไทยในทุกมิติ และจะช่วยกระชับความสัมพันธ์ระหว่างสองประเทศที่ดีอยู่แล้วให้แน่นแฟ้นยิ่งขึ้น ทั้งนี้ ทั้งสองฝ่ายได้มีการหารือทวิภาคีระหว่างกันโดยมีสาระสำคัญสรุปได้ ดังนี้ 2.1 ความสัมพันธ์ในภาพรวมทั้งสองฝ่ายเห็นพ้องว่า การที่ไทยมอบหมายให้สถานเอกอัครราชทูต ณ กรุงอัมมาน มีอาณาเขตครอบคลุมรัฐปาเลสไตน์จะช่วยเพิ่มการติดต่อ ส่งเสริมความสัมพันธ์และความร่วมมือระหว่างไทยกับรัฐปาเลสไตน์มากขึ้น ตลอดจนช่วยส่งเสริมให้เกิดความสัมพันธ์ในระดับภาคเอกชนและประชาชนระหว่างประเทศทั้งสอง ในโอกาสนี้ ประธานาธิบดีแห่งรัฐปาเลสไตน์ได้แสดงความมุ่งหวังที่จะจัดตั้งสถานเอกอัครราชทูตปาเลสไตน์ในประเทศไทย ซึ่งนายกรัฐมนตรีสนับสนุนแนวคิดดังกล่าวและเห็นว่า จะเป็นประโยชน์ต่อการติดและผลักดันความร่วมมือด้านต่างๆ อย่างไรก็ดี ต้องสำรวจความเป็นไปได้และพิจารณารายละเอียดร่วมกันต่อไป 2.2 ความร่วมมือทางวิชาการ/ความร่วมมือเพื่อการพัฒนาประธานาธิบดีแห่งรับปาเลสไตน์แสดงความขอบคุณที่ไทยให้ให้ความช่วยเหลือปาเลสไตน์มาโดยตลอด ซึ่งนายกรัฐมนตรีได้แสดงความพร้อมที่จะสนับสนุนการพัฒนารัฐปาเลสไตน์ทั้งในด้านการพัฒนาทรัพยากรบุคคลและด้านอื่นๆ ที่สอดคล้องกับความต้องการของปาเลสไตน์ เช่น การท่องเที่ยว กีฬา การเกษตร สาธารณสุขและการพัฒนาทักษะวิชาชีพ พร้อมย้ำว่า ไทยยังคงสนับสนุนทุนฝึกอบรมประจำปีต่อไป นอกจากนี้ ไทยได้ให้ความช่วยเหลือรัฐปาเลสไตน์ภายใต้กรอบความร่วมมือ CEAPAD ซึ่งที่ผ่านมา ไทยได้จัดการฝึกอบรมด้านการท่องเที่ยวให้แก่บุคลากรของรัฐปาเลสไตน์ และยินดีจะเป็นเจ้าภาพจัดประชุม CEAPAD ระดับรัฐมนตรีครั้งที่ 3 ร่วมกับญี่ปุ่นด้วย 2.3 กระบวนการสันติภาพในตะวันออกกลางทั้งสองฝ่ายแลกเปลี่ยนความคิดเห็นเกี่ยวกับกระบวนการสันติภาพในตะวันออกกลาง โดยประธานาธิบดีแห่งรัฐปาเลสไตน์แสดงความหวังให้มีการเจรจากับรัฐอิสราเอลตามแนวทาง two – State solution ทั้งนี้ นายกรัฐมนตรีกล่าวว่า ไทยสนับสนุนการเจรจาระหว่างรัฐปาเลสไตน์กับรัฐอิสราเอลภายใต้กรอบสหประชาชาติและตามแนวทาง two – State solution พร้อมทั้งได้ยกตัวอย่างการแก้ไขปัญหาระหว่างไทยกับราชอาณาจักรกัมพูชาโดยยึดแนวทางการแสวงจุดร่วมสงวนจุดต่าง3. จากการหารือข้างต้น กต. เห็นว่าควรมีการมอบหมายหน่วยงานที่เกี่ยวข้อง ได้แก่ กก. กษ. วธ. และ สขช. เพื่อนำผลการประชุมดังกล่าวไปดำเนินการต่อไป ดังรายละเอียดต่อไปนี้

|  |  |
| --- | --- |
| **ผลการดำเนินการ** | **หน่วยงานที่รับผิดชอบ** |
| **1. ความร่วมมือเพื่อการพัฒนา** |
| - ไทยสนับสนุนการพัฒนารัฐปาเลสไตน์โดยใช้กลไกการให้ความช่วยเหลือ/ความร่วมมือเพื่อการพัฒนา โดยเน้นด้านการพัฒนาทรัพยากรมนุษย์ในสาขาการท่องเที่ยว การเกษตร การพัฒนาทักษะวิชาชีพ | กต., กก., กษ. |
| **2. ความร่วมมือด้านประชาชน** |
| - ส่งเสริมความสัมพันธ์ในระดับประชาชน สนับสนุนการเดินทางท่องเที่ยวระหว่างกัน | กก., วธ. |
| **3. ความร่วมมือด้านความมั่นคง** |
| - ความร่วมมือด้านการแลกเปลี่ยนข้อมูลข่าวสารด้านความมั่นคงระหว่างกัน | สขช. |

4. กต. แจ้งว่า การเยือนไทยของประธานาธิบดีแห่งรัฐปาเลสไตน์เป็นการเยือนต่อเนื่องจากการเยือนประเทศญี่ปุ่นและสาธารณรัฐเกาหลี ซึ่งแสดงให้เห็นถึงความสำคัญของไทยในภูมิภาคเอเชีย และเป็นผลดีต่อภาพลักษณ์ของไทยต่อโลกอาหรับ/มุสลิม ด้วย ทั้งนี้ กต. ได้นำผลการเยือนข้างต้นเสนอนายกรัฐมนตรีด้วยแล้วความเห็นของ กษ.กษ. ได้พิจารณาแล้ว เห็นว่าการที่ไทยแสดงการสนับสนุนการพัฒนาปาเลสไตน์โดยใช้กลไกการให้ความช่วยเหลือหรือความร่วมมือเพื่อการพัฒนา โดยเน้นด้านการพัฒนามนุษย์ในสาขาต่างๆ รวมทั้งสาขาการเกษตรนั้น จะเป็นการเสริมสร้างความสัมพันธ์ระหว่างกัน และเป็นผลดีต่อภาพลักษณ์ของไทยในการเป็นผู้นำด้านการเกษตรในภูมิภาค รวมทั้งเป็นลู่ทางในการขยายโอกาสทางการค้าสินค้าเกษตรไปยังประเทศตะวันออกกลาง**มติ ครม. :** รับทราบผลการเยือนไทยอย่างเป็นทางการของประธานาธิบดีแห่งปาเลสไตน์ และมอบหมายหน่วยงานที่มีภารกิจเกี่ยวเนื่องดำเนินการในส่วนที่เกี่ยวข้องต่อไป | **หน่วยงานที่รับผิดชอบ** : กต./กษ. (สกต.)**ประโยชน์ที่ได้รับ :** เพื่อการพัฒนา โดยเน้นด้านการพัฒนามนุษย์ในสาขาต่างๆ รวมทั้งสาขาการเกษตรนั้น จะเป็นการเสริมสร้างความสัมพันธ์ระหว่างกัน และเป็นผลดีต่อภาพลักษณ์ของไทยในการเป็นผู้นำด้านการเกษตรในภูมิภาค รวมทั้งเป็นลู่ทางในการขยายโอกาสทางการค้าสินค้าเกษตรไปยังประเทศตะวันออกกลาง**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 18/2559 วันอังคารที่ 3 พฤษภาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **030559****เรื่อง** **:** แผนการเจรจาจัดทำอนุสัญญาหรือความตกลงเพื่อการเว้นการเก็บภาษีซ้อน ระหว่างประเทศไทยกับต่างประเทศ**สารัตถะ :** กค. เสนอ ครม. พิจารณาให้ความเห็นชอบแผนการเจรจาจัดทำอนุสัญญาหรือความตกลง เพื่อเว้นการเก็บภาษีซ้อนระหว่างประเทศไทยกับต่างประเทศโดยมีรายละเอียดสรุปได้ ดังนี้1. กค. ได้กำหนดขั้นตอนการดำเนินการจัดทำอนุสัญญาหรือความตกลงเพื่อการเว้นการเก็บภาษีซ้อน ดังนี้1.1 เสนอแผนการเจรจาจัดทำอนุสัญญาหรือความตกลงเพื่อการเว้นการเก็บภาษีซ้อนต่อคณะรัฐมนตรีเพื่อให้ความเห็นชอบ1.2 ดำเนินการจัดทำอนุสัญญาหรือความตกลงเพื่อการเว้นการเก็บภาษีซ้อน1.3 เมื่อสามารถบรรลุข้อตกลงแล้ว เสนอร่างอนุสัญญาหรือความตกลงเพื่อการเว้นการภาษีซ้อนที่ได้ลงนามกำกับย่อไว้แล้วต่อคณะรัฐมนตรีเพื่อให้ความเห็นชอบ1.4 แจ้งให้ กต. รับไปดำเนินการตามพิธีการทูตให้อนุสัญญาหรือความตกลงเพื่อการเว้นการเก็บภาษีซ้อนมีผลบังคับใช้2. **อนุสัญญาหรือความตกลงเพื่อการเว้นการเก็บภาษีซ้อนระหว่างประเทศไทยกับต่างประเทศมีหลักการและวัตถุประสงค์ ดังนี้**2.1 ขจัดการเก็บภาษีซ้ำซ้อนในส่วนที่เกี่ยวข้องกับภาษีเงินได้ระหว่างประเทศที่เกิดขึ้น เนื่องจากอำนาจในการจัดเก็บภาษีของทั้งสองประเทศทำให้เกิดการจัดภาษีซ้ำซ้อนบนฐานรายได้จำนวนเดียวกัน2.2 ส่งเสริมสนับสนุนการค้าการลงทุนของนักลงทุนไทยที่มีศักยภาพสำหรับการลงทุนในต่างประเทศ และส่งเสริมความร่วมมือระหว่างประเทศในการป้องกันการหลีกเลี่ยงภาษีระหว่างประเทศทั้งสอง2.3 จัดสรรรายได้ภาษีระหว่างประเทศด้วยการกำหนดสิทธิการเก็บภาษีสำหรับเงินได้ประเทศต่าง ๆ โดยมีกฎหมายภายในของไทยรองรับจำนวน 2 ฉบับ ได้แก่ ประมวลรัษฎากร และพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ 18) พ.ศ. 2505 และพระราชบัญญัติเงินได้ปิโตรเลียม พ.ศ. 25143. **แผนการเจรจาจัดทำอนุสัญญาหรือความตกลงเพื่อการเว้นการเก็บภาษีซ้อนระหว่างประเทศไทยกับต่างประเทศ**จะกำหนดประเทศคู่เจรจาของไทย โดยพิจารณาจากข้อกฎหมาย สภาวะทางเศรษฐกิจ ความจำเป็นเร่งด่วนในการจัดทำหรือแก้ไขอนุสัญญาหรือความตกลงเพื่อการเว้นการเก็บภาษีซ้อนเพื่อให้บรรลุวัตถุประสงค์ดังกล่าวข้างต้น ซึ่งปัจจุบัน กค. ได้รับการทาบทามให้มีการเปิดการเจรจาจัดทำหรือแก้ไขอนุสัญญาหรือความตกลงเพื่อการเว้นการเก็บภาษีซ้อน จำนวน 11 ประเทศ โดยเป็นการเริ่มเจรจาตั้งแต่ปีงบประมาณ 2559 เป็นต้นไปและให้ดำเนินการจนกระทั่งเจรจาจนแล้วเสร็จ ดังนี้3.1 **กลุ่มประเทศสมาชิกอาเซียน** ในปัจจุบันประเทศไทยได้ดำเนินการจัดทำอนุสัญญาหรือความตกลงเพื่อการเว้นการเก็บภาษีซ้อนกับทุกประเทศสมาชิกอาเซียนแล้ว เว้นแต่กัมพูชาและรัฐบรูไนดารุสซาลาม ซึ่งขณะนี้มีการดำเนินการดังนี้3.1.1. ราชาอาณาจักรกัมพูชา กค. **อยู่ระหว่างการดำเนินการจัดทำความตกลงเพื่อการเว้นภาษีซ้อน** ไทย – กัมพูชา โดยได้มีการเจรจาจัดทำความตกลงแล้ว 2 รอบ และจะมีการเจรจารอบที่ 3 ต่อไป ณ ราชอาณาจักรกัมพูชา3.1.2 รัฐบรูไนดารุสซาราม กค. ได้ดำเนินการจนแล้วเสร็จและรัฐสภาได้มีมติเห็นชอบต่อร่างความตกลงดังกล่าวในคราวประชุมร่วมกันของรัฐสภาครั้งที่ 2 เมื่อวันที่ 27 มี.ค. 2555 แต่ต่อมา**ฝ่ายรัฐบรูไนดารุสซารามได้มีหนังสือแจ้งความประสงค์ขอแก้ไขร่างความตกลงดังกล่าว**3.2 **กลุ่มประเทศในภูมิภาคที่มีศักยภาพและเป็นคู่ค้าที่สำคัญของไทย**3.2.1 กค. ได้รับการทาบทามจากสาธารณรัฐโปแลนด์ ราชอาณาจักรนอร์เวย์ และสมาพันธ์รัฐสวิส ให้มีการดำเนินการ**แก้ไขอนุสัญญาหรือความตกลงเพื่อการเว้นการเก็บภาษีฉบับปัจจุบัน**ให้มีความเหมาะสมกับระบบเศรษฐกิจ และระบบภาษีที่ได้เปลี่ยนแปลงไป3.2.2 กค. ได้รับการประสานจากสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน ก.ล.ต.) ขอความอนุเคราะห์ กค. ให้**ดำเนินการแก้ไขอนุสัญญาหรือความตกลงเพื่อการเว้นการเก็บภาษีซ้อน**ระหว่างไทยกับหลายประเทศในสภาพยุโรปให้ข้อบทว่าด้วยการแลกเปลี่ยนข้อสนเทศเป็นไปตามมาตรฐานสากลขององค์การเพื่อความร่วมมือทางเศรษฐกิจและการพัฒนา (Organisation for Economic Co-operation and Development : OECD) ซึ่งเป็นเงื่อนไขของหน่วยงานกำกับดูแลตลาดทุนในสหภาพยุโรป ได้แก่ ราชอาณาจักรเนเธอร์แลนด์ ราชรัฐลักเซมเบริ์ก สาธารณรัฐไอร์แลนด์ และราชอาณาจักรเดนมาร์ก3.2.3 นอกจากนี้ยังมีประเทศที่ยังเจรจาไม่แล้วเสร็จ ดังนี้1) ญี่ปุ่น โดยที่อนุสัญญาเพื่อการเว้นการเก็บภาษีซ้อน ไทย – ญี่ปุ่น มีผลใช้บังคับตั้งแต่ปี 2533 ซึ่ง**ทั้งสองฝ่ายได้มีการประสานกันเพื่อให้มีการเจรจารอบสองเพื่อแก้ไขอนุสัญญา**ดังกล่าวในปี 2559 ต่อไป2) สาธารณรัฐอิสลามอิหร่าน ประเทศไทยได้มีการเจรจามาแล้ว 2 ครั้ง โดยการเจรจารอบสองมีขึ้นในปี 2557 และล่าสุดคณะผู้แทนรัฐบาลไทยและสาธารณรัฐอิสลามได้มีการหารือในการประชุมคณะกรรมาธิการร่วม (ไทย – อิหร่าน) ครั้งที่ 9 (Ninth Meeting of the Joint Commission on Economic, Commercial, Industrial, Technical, Agriculture and Scientific Cooperation between Thailand and Iran) ในเดือน ม.ค. 2559 **เพื่อพิจารณาความเป็นไปได้ในการดำเนินการเจรจาจัดทำอนุสัญญาเพื่อการเว้นการเก็บภาษีซ้อน ไทย – อิหร่าน**4. **ผลกระทบของการดำเนินการจัดทำอนุสัญญาหรือความตกลงเพื่อการเว้นการเก็บภาษีซ้อน** มีดังนี้4.1 การจัดทำรายชื่อประเทศคู่เจรจาของไทยให้ครอบคลุมประเทศที่สำคัญจะช่วยให้ กค. สามารถดำเนินการจัดทำหรือแก้ไขอนุสัญญาหรือลดความตกลงเพื่อการเว้นการเก็บภาษีซ้อนกับต่างประเทศได้ และมีความคล่องตัวมากขึ้นหากมีกรณีจำเป็นเร่งด่วนที่ต้องดำเนินการ4.2 การจัดทำหรือแก้ไขอนุสัญญาหรือความตกลงเพื่อการเว้นการเก็บภาษีซ้อนจะก่อให้เกิดประโยชน์ ดังนี้4.2.1 ช่วยขจัดหรือบรรเทาภาระภาษีซ้ำซ้อนอันเป็นอุปสรรคของการลงทุนระหว่างประเทศให้หมดระดับหนึ่ง และทำให้ภาระภาษีของนักลงทุนต่ำลง4.2.2 ทำให้เกิดหลักประกันในการเสียภาษีที่แน่นอนและชัดเจน ซึ่งเป็นการช่วยเสริมสร้างบรรยากาศการลงทุนและทำให้นักลงทุนเกิดความมั่นใจในการลงทุนระหว่างประเทศ4.2.3 ช่วยส่งเสริมให้เกิดการเคลื่อนย้ายเงินทุน และเทคโนโลยีระหว่างประเทศมากยิ่งขึ้น ทั้งนี้ เนื่องจากอนุสัญญาหรือความตกลงเพื่อการเว้นการเก็บภาษีซ้อนได้มีการจำกัดเพดานอัตราภาษีสำหรับเงินปันผล ดอกเบี้ยและค่าสิทธิไว้ด้วย4.2.4 ช่วยส่งเสริมความสัมพันธ์ทางการค้าและเป็นลู่ทางขยายฐานการลงทุนใหม่ๆ ระหว่างประเทศคู่สัญญา รวมทั้งยังเป็นการช่วยกระชับความสัมพันธ์ทางการทูตอีกทางหนึ่งด้วย4.2.5 การยกเว้นภาษีเงินได้ให้แก่การบินระหว่างประเทศและการลดภาษีลงครึ่งหนึ่งให้แก่การเดินเรือระหว่างประเทศตามกำหนดข้อกำหนดของอนุสัญญาหรือความตกลงฯ จะเป็นการช่วยส่งเสริมการประกอบธุรกิจการขนส่งระหว่างประเทศจากต้นทุนขนส่งระหว่างประเทศที่ต่ำลง4.2.6 ช่วยเพิ่มศักยภาพให้กับประเทศไทยในการแข่งขันกับต่างประเทศ4.2.7 เป็นเครื่องมือส่งเสริมความร่วมมือระหว่างรัฐบาลสองประเทศ ในการป้องกันการหลบหลีก และหลีกเลี่ยงภาษีระหว่างประเทศ ซึ่งการกำหนดให้หน่วยจัดเก็บภาษีของประเทศคู่สัญญาสามารถแลกเปลี่ยนข้อมูลภาษีระหว่างกัน ทำให้การหลีกเลี่ยงภาษีอากรระหว่างประเทศทั้งสองเป็นไปได้ยาก ประเทศคู่สัญญาจึงสามารถจัดเก็บภาษีได้เต็มเม็ดเต็มหน่วยยิ่งขึ้น5. กรมสนธิสัญญาและกฎหมาย กต. ได้ให้ความเห็นเกี่ยวกับการจัดทำความตกลงเพื่อการเว้นการเก็บภาษีซ้อนระหว่างไทยกับสิงคโปร์ว่าร่างความตกลงฯ ดังกล่าวมิใช่หนังสือสัญญาที่กระทบต่อความมั่นคงทางเศรษฐกิจหรือสังคมของประเทศอย่างกว้างขวางตามนัยมาตรา 23 ของรัฐธรรมนูญฯ และไม่เข้าข่ายเป็นหนังสือสัญญาตามมาตร 23 วรรคสองของรัฐธรรมนูญฯความเห็นของ กษ. แผนการเจรจาจัดทำอนุสัญญาหรือความตกลงเพื่อการเว้นการเก็บภาษีซ้อนระหว่างประเทศไทยกับต่างประเทศ กำหนดประเทศคู่เจรจาฯ ของไทย จำนวน ๑๑ ประเทศ กำหนดหลักการเพื่อจัดการเก็บภาษีซ้ำซ้อนในส่วนที่เกี่ยวกับภาษีเงินได้ระหว่างประเทศที่เกิดขึ้น ซึ่งจะช่วยส่งเสริมสนับสนุนการค้าการลงทุนของนักลงทุนไทยในต่างประเทศ การป้องกันการหลีกเลี่ยงการเสียภาษี ส่งเสริมการเคลื่อนย้ายเงินทุน และเทคโนโลยีระหว่างประเทศมากยิ่งขึ้น รวมทั้งยังเป็นลู่ทางขยายฐานการลงทุนใหม่ๆ และเสริมสร้างศักยภาพด้านการแข่งขันของประเทศไทยจึงไม่ขัดข้องต่อแผนการเจรจาดังกล่าว**มติ ครม. :** เห็นชอบตามที่ กค. เสนอ ทั้งนี้ ให้ กค. รับความเห็นของ สศช. ไปพิจารณาดำเนินการต่อไปด้วย | **หน่วยงานที่รับผิดชอบ** : กค./กษ. (สกต. สป.กษ.)**ประโยชน์ที่ได้รับ :** เสริมสร้างบรรยากาศการลงทุนและทำให้นักลงทุนเกิดความมั่นใจในการลงทุนระหว่างประเทศ ช่วยส่งเสริมให้เกิดการเคลื่อนย้ายเงินทุน และเทคโนโลยีระหว่างประเทศมากยิ่งขึ้น ช่วยส่งเสริมความสัมพันธ์ทางการค้าและเป็นลู่ทางขยายฐานการลงทุนใหม่ๆ ระหว่างประเทศคู่สัญญา**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 18/2559 วันอังคารที่ 3 พฤษภาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **030559****เรื่อง** **:** ร่างพระราชกฤษฎีกากำหนดบริเวณที่ดินป่าฝั่งขวาแม่น้ำน่านตอนใต้ ในท้องที่ตำบลน้ำตก ตำบลบัวใหญ่ ตำบลสันทะ อำเภอนาน้อย และตำบลเมืองลี ตำบลบ่อแก้ว ตำบลนาทะนุง ตำบลปิงหลวง อำเภอนาหมื่น จังหวัดน่าน ให้เป็นอุทยานแห่งชาติ พ.ศ. .... (อุทยานแห่งชาติขุนสถาน)**สารัตถะ :** ทส. เสนอ ครม. พิจารณาให้ความเห็นชอบร่างพระราชกฤษฎีกากำหนดบริเวณที่ดินป่าฝั่งขวาแม่น้ำน่านตอนใต้ ในท้องที่ตำบลน้ำตก ตำบลบัวใหญ่ ตำบลสันทะ อำเภอนาน้อย และตำบลเมืองลี ตำบลบ่อแก้ว ตำบลนาทะนุง ตำบลปิงหลวง อำเภอนาหมื่น จังหวัดน่าน ให้เป็นอุทยานแห่งชาติ พ.ศ. .... (อุทยานแห่งชาติขุนสถาน) ที่ได้ปรับแก้ไขจากร่างที่ สคก. ตรวจพิจารณาแล้วโดยมีรายละเอียดสรุปได้ ดังนี้1. ทส. ได้เสนอร่างพระราชกฤษฎีกากำหนดบริเวณที่ดินป่าฝั่งขวาแม่น้ำน่านตอนใต้ ในท้องที่ตำบลน้ำตก ตำบลบัวใหญ่ ตำบลสันทะ อำเภอนาน้อย และตำบลเมืองลี ตำบลบ่อแก้ว ตำบลนาทะนุง ตำบลปิงหลวง อำเภอนาหมื่น จังหวัดน่าน ให้เป็นอุทยานแห่งชาติ พ.ศ. .... (อุทยานแห่งชาติขุนสถาน) มาเพื่อดำเนินการ2. ครม. ได้มีมติเมื่อวันที่ 19 ก.ย. 2549 อนุมัติหลักการร่างพระราชกฤษฎีกาตามข้อ 1. ที่ ทส. เสนอ และให้ส่ง สคก. ตรวจพิจารณา แล้วดำเนินการต่อไปได้3. สคก. ได้ตรวจพิจารณาร่างพระราชกฤษฎีกาตามข้อ 2. เสร็จแล้ว โดยแก้ไขเพิ่มเติมบทอาศัยอำนาจและเพิ่มบทจำกัดสิทธิและเสรีภาพของบุคคลเพื่อให้สอดคล้องกับรัฐธรรมนูญแห่งราชอาณาจักรไทย และแก้ไขเล็กน้อยเฉพาะถ้อยคำ (ตามแบบการร่างกฎหมาย) โดยมีข้อสังเกตว่าพื้นที่ที่จะกำหนดให้เป็นอุทยานแห่งชาติตามร่างพระราชกฤษฎีกาฉบับนี้ทับซ้อนกับพื้นที่ป่าสงวนแห่งชาติตามกฎทรวง ฉบับที่ 1,212 (พ.ศ. 2530) ออกตามความใน พ.ร.บ. ป่าสงวนแห่งชาติ พ.ศ. 2507 **สมควรที่ ทส. จะได้ดำเนินการออกกฎกระทรวงเพิกถอนป่าสงวนแห่งชาติในส่วนที่ทับซ้อนกับพื้นที่อุทยานแห่งชาติตามร่างพระราชกฤษฎีกาฉบับนี้ต่อไป**4. ทส. ได้พิจารณาร่างพระราชกฤษฎีกาตามข้อ 3. ยืนยันขอให้ดำเนินการร่างพระราชกฤษฎีกาดังกล่าวต่อไป และจะได้ดำเนินการตามข้อสังเกตของ สคก. โดยออกกฎกระทรวงเพิกถอนป่าสงวนแห่งชาติในส่วนที่ทับซ้อนกับพื้นที่อุทยานแห่งชาติภายหลักจากได้ประกาศพระราชกฤษฎีกาฉบับนี้แล้ว เนื่องจากการออกกฎกระทรวงเพิกถอนป่าสงวนแห่งชาติต้องใช้ระยะเวลาในการดำเนินการ5. ครม. ได้มีมติเมื่อวันที่ 27 พ.ย. 2551 เห็นชอบร่างพระราชกฤษฎีกาตามข้อ 4. ที่ สคก. ตรวจพิจารณาแล้ว ตามที่ ทส. เสนอ และให้ดำเนินการต่อไปได้6. ครม. ได้มีมติเมื่อวันที่ 28 เม.ย. 2552 และ 6 พ.ค. 2552 ให้ชะลอการดำเนินการร่างพระราชกฤษฎีกากำหนดบริเวณที่ดินป่าสะเมิง ในท้องที่ตำบลแม่สาบ ตำบลบ่อแก้ว ตำบลสะเมิงเหนือ ตำบลสะเมิงใต้ อำเภอสะเมิง จังหวัดเชียงใหม่ ให้เป็นอุทยานแห่งชาติ พ.ศ. .... (อุทยานแห่งชาติ) และร่างพระราชกฤษฎีกากำหนดบริเวณที่ดินป่าจอมทอง ป่าแม่ขาน และป่าแม่วาง ในท้องที่ตำบลสันติสุข ตำบลยางคราม ตำบลดอยหล่อ อำเภอดอยหล่อ ตำบลบ้านหลวง ตำบลข่วงเปา อำเภอจอมทอง และตำบลทุ่งปี้ อำเภอแม่วาง จังหวัดเชียงใหม่ ให้เป็นอุทยานแห่งชาติ พ.ศ. .... (อุทยานแห่งชาติแม่วาง) ตามลำดับไว้ก่อน **โดยให้ส่งร่างพระราชกฤษฎีกาในเรื่องนี้ให้คณะอนุกรรมการแก้ไขปัญหาเกี่ยวกับที่ดินในเขตอุทยานแห่งชาติป่าสงวนแห่งชาติและที่ป่าไม้อื่นๆ ที่อยู่ในความรับผิดชอบของ ทส. ของเครือข่ายปฏิรูปที่ดินแห่งประเทศไทย ซึ่งมี รมว.ทส. เป็นประธานตรวจสอบข้อเท็จจริงเกี่ยวกับที่ดินในเขตอุทยานให้เป็นไปอย่างรอบคอบก่อนดำเนินการ**7. ทส. รายงานว่า เนื่องจากคณะอนุกรรมการแก้ไขปัญหาเกี่ยวกับที่ดินในเขตอุทยานแห่งชาติป่าสงวนแห่งชาติและที่ป่าไม้อื่นๆ ตามข้อ 6. เป็นคณะกรรมการที่แต่งตั้งโดยนายกรัฐมนตรี ซึ่งตามความเห็นของ สคก. เรื่องเสร็จที่ 511/2533 ข้อ 3 เห็นว่า คณะกรรมการหรือคณะที่ปรึกษาต่างๆที่มีมติ ครม. ให้แต่งตั้งขึ้นหรือนายกรัฐมนตรีในฐานะหัวหน้ารัฐบาลเป็นผู้แต่งตั้งตามประกาศของคณะปฏิวัติ ฉบับที่ 218 ลงวันที่ 29 ก.ย. พ.ศ. 2515 โดยมิใช่เป็นคณะกรรมการหรือคณะที่ปรึกษาตามบทบัญญัติของกฎหมายหรือตามระเบียบปฏิวัติราชการประจำนั้น เมื่อความเป็นรัฐมนตรีของนายกรัฐมนตรีสิ้นสุดลงและรัฐมนตรีทั้งคณะต้องพ้นจากตำแหน่งในการบริหารราชการแผ่นดินไปเมื่อใด คณะกรรมการและคณะที่ปรึกษาต่างๆ ดังกล่าวย่อมพ้นจากตำแหน่งไปพร้อมกันด้วย โดย**จะพ้นจากตำแหน่งเมื่อ ครม. ที่ตั้งขึ้นใหม่เข้ารับหน้าที่เช่นเดียวกัน**8. กรมอุทยานแห่งชาติ สัตว์ป่า และพันธุ์พืชได้มีหนังสือประสานงานหน่วยงานทับซ้อนกับพื้นที่ที่จะกำหนดให้เป็นอุทยานแห่งชาติตามร่างพระราชกฤษฎีกาฉบับนี้ ได้แก่ กรมป่าไม้ และสำนักงานปฏิรูปที่ดินจังหวัดน่านแล้วซึ่ง**กรมป่าไม้มีหนังสือแจ้งว่าไม่ขัดข้อง**ที่จะให้กรมอุทยานแห่งชาติ สัตว์ป่า และพันธุ์พืช ดำเนินการจัดตั้งอุทยานแห่งชาติขุนสถานไปก่อน **โดยยังไม่ต้องกันพื้นที่ที่มีภาระผูกพันกับกรมป่าไม้ออกจากพื้นที่ที่จะกำหนดเป็นอุทยานแห่งชาติ และสำนักงานการปฏิรูปที่ดินจังหวัดน่านได้มีหนังสือแจ้งผลการพิจารณา**แผนที่ท้ายร่างพระราชกฤษฎีกาฉบับนี้แล้วว่า **ไม่ทับซ้อนกับพระราชกฤษฎีกากำหนดเขตปฏิรูปที่ดิน พ.ศ. 2542**9. กรมอุทยานแห่งชาติ สัตว์ป่า และพันธุ์พืชมีคำสั่งแต่งตั้งคณะกรรมการติดตามผลการประกาศอุทยานแห่งชาติเตรียมการ เพื่อให้สามารถดำเนินการประกาศอุทยานแห่งชาติเตรียมการได้ตามวัตถุประสงค์อย่างรวดเร็ว ซึ่งคณะกรรมการฯ ได้มีการประชุมร่วมกับหัวหน้าอุทยานแห่งชาติขุนสถานและเจ้าหน้าที่ที่เกี่ยวข้อง เพื่อพิจารณาแนวเขตอุทยานแห่งชาติตามแผนที่ท้ายร่างพระราชกฤาฎีกากำหนดบริเวณที่ดินป่าฝั่งขวาแม่น้ำน่านตอนใต้ ในท้องที่ตำบลน้ำตก ตำบลบัวใหญ่ ตำบลสันทะ อำเภอนาน้อย และตำบลเมืองลี ตำบลบ่อแก้ว ตำบลนาทะนุง ตำบลปิงหลวง อำเภอนาหมื่น จังหวัดน่าน ให้เป็นอุทยานแห่งชาติ พ.ศ. .... (อุทยานแห่งชาติขุนสถาน) โดยใช้แผนที่ภาพถ่ายออร์โธสี ปี พ.ศ. 2545 แผนที่ภูมิประเทศของกรมแผนที่ทหารและใช้ภาพถ่ายดาวเทียว จาก Google Earth ประกอบการพิจารณา โดยมีความเห็นร่วมกันว่า**แนวเขตบางตำแหน่งไม่ครอบคลุมพื้นที่ที่อุทยานแห่งชาติได้คุ้มครองดูแลรักษาจริง บางพื้นที่มีร่องรอยการทำกินหรือที่อยู่อาศัย และมีร่องรอยการใช้ประโยชน์** ดังนั้น เพื่อป้องกันการเกิดปัญหาการทับซ้อนของแนวเขตอุทยานแห่งชาติ ที่ประชุมจึงมีมติว่า **ควรมีการปรับแก้แนวเขตอุทยานแห่งชาติตามแผนที่ท้ายพระราชกฤษฎีกาฯ ให้สอดคล้องกับสภาพภูมิประเทศ** เช่น ลำห้วย แนวถนน แนวขอบป่า และให้พื้นที่มีร่องรอยการทำกิน ที่อยู่อาศัย และมีร่องรอยการใช้ประโยชน์ที่ปรากฏบนแผนที่ภาพถ่ายออร์โธสี ปี พ.ศ. 2545 ออก โดยให้ใช้แนวทางการตรวจสอบพิสูจน์การครอบครองที่ดินตามมติ ครม. เมื่อวันที่ 30 มิ.ย. 2541 แก้ไขปัญหาในพื้นที่ดังกล่าวต่อไป ในกรณีที่ข้อมูลไม่ชัดเจนให้หัวหน้าอุทยานแห่งชาติลงตรวจสอบพื้นที่จริง จากการตรวจสอบได้มีการปรับแก้แนวเขตอุทยานแห่งชาติขุนสถานให้ถูกต้องสอดคล้องกับสภาพภูมิประเทศ เช่น ลำห้วย แนวถนน แนวขอบป่า กันพื้นที่มีร่องรอยการทำกิน ที่อยู่อาศัยและมีร่องรอยการใช้ประโยชน์ออก และได้จัดประชุมชี้แจงทำความเข้าใจร่วมกับผู้นำท้องถิ่น กำนัน ผู้ใหญ่บ้าน คณะกรรมการหมู่บ้านและราษฎรในท้องที่ส่วนใหญ่ (จำนวน 28 หมู่บ้าน) ยอมรับแนวเขตอุทยานแห่งชาติขุนสถาน ที่ปรับแก้ใหม่ มีเพียงราษฎร (จำนวน 2 หมู่บ้าน) ที่ไม่ยอมรับแนวเขตอุทยานแห่งชาติ เนื่องจากต้องการให้กันพื้นที่ป่าบางส่วนออกจากเขตอุทยานแห่งชาติ เพื่อให้ชุมชนดูแลรักษาพื้นที่เอง ซึ่งพื้นที่ดังกล่าวมีสภาพเป็นพื้นป่าไม้ที่อุดมสมบูรณ์ มีสัตว์ป่าอาศัยอยู่อย่างชุกชุม จึงขอยืนยันที่จะให้พื้นที่ดังกล่าวประกาศเป็นอุทยานแห่งชาติขุนสถาน หากราษฎรต้องการมีส่วนร่วมก็จะแต่งตั้งให้เป็นอาสาสมัครร่วมดูแลรักษาพื้นที่ในโอกาสต่อไปและจากการใช้ระบบภูมิศาสตร์สารสนเทศ (GIS) **คำนวณเนื้อที่อุทยานแห่งชาติขุนสถานที่ได้ปรับแนวเขตเพื่อแก้ไขปัญหาเกี่ยวกับที่ดินในเขตอุทยานแห่งชาติ ได้จำนวนเนื้อที่ประมาณ 214,058 ไร่** และได้**แก้ไขรายละเอียดในแผนที่ท้ายพระราชกฤษฎีกาฯ ให้ถูกต้องสอดคล้องตามข้อเท็จจริง** ดังนี้ 9.1 แก้ไขชื่อหมู่บ้านจาก “บ้านทุ่งคั๊ว” เป็น “บ้านทุ่งคั๊วะ” 9.2 แก้ไขปรับตำแหน่งเครื่องหมายที่ทำการอุทยานแห่งชาติขุนสถาน 9.3 แก้ไขปรับตำแหน่งเครื่องหมายบ้านน้ำเคิม 9.4 แก้ไขปรับเส้นถนนที่เดินทางไปยังบ้านน้ำเคิมให้ตรงกับตำแหน่งหมู่บ้าน 9.5 แก้ไขเส้นถนนในแผนที่พระราชกฤษฎีกาให้สอดคล้องสภาพข้อเท็จจริง10. ทส. จึงได้ปรับแก้ไขร่างพระราชกฤษฎีกาดังกล่าวที่ สคก. ตรวจพิจารณาแล้วให้เป็นไปตามมติคณะกรรมการติดตามผลการประกาศอุทยานแห่งชาติเตรียมการ รวมทั้งได้ปรับปรุงแก้ไขบทอาศัยอำนาจในการตราพระราชกฤษฎีกาให้ถูกต้องและสอดคล้องกับรัฐธรรมนูญด้วยแล้วความเห็นของ กษ.กษ. พิจารณาแล้ว เห็นด้วยในหลักการของร่างพระราชกฤษฎีกาดังกล่าว เพื่อคุ้มครองรักษาทรัพยากรธรรมชาติที่สำคัญและมีค่า เช่น พันธุ์ไม้ ของป่า สัตว์ป่า ตลอดจนทิวทัศน์ที่สวยงามบริเวณที่ดินป่าฝั่งขวาแม่น้ำน่านตอนใต้ ในท้องที่ตำบลน้ำตก ตำบลบัวใหญ่ ตำบลสันทะ อำเภอนาน้อย และตำบลเมืองลี ตำบลบ่อแก้ว ตำบลนาทะนุง ตำบลปิงหลวง อำเภอนาหมื่น จังหวัดน่าน ซึ่งมีเนื้อที่ประมาณ 342.4928 ตารางกิโลเมตร หรือประมาณ 214,058 ไร่ ไว้ให้คงอยู่ในสภาพป่าธรรมชาติเม มิให้ถูกทำลายหรือเปลี่ยนแปลงไป**มติ ครม. :** 1. อนุมัติหลักการร่างพระราชกฤษฎีกากำหนดบริเวณที่ดินป่าฝั่งขวาแม่น้ำน่านตอนใต้ในท้องที่ตำบลน้ำตก ตำบลบัวใหญ่ ตำบลสันทะอำเภอนาน้อย และตำบลเมืองลี ตำบลบ่อแก้ว ตำบลนาทะนุง ตำบลปิงหลวง อำเภอนาหมื่น จังหวัดนาหมื่น ให้เป็นอุทยานแห่งชาติ พ.ศ. .... (อุทยานแห่งชาติขุนสถาน) ตามที่ ทส. เสนอ และให้ส่ง สคก. ตรวจพิจารณาอีกครั้งหนึ่ง แล้วดำเนินการต่อไปได้2. ให้ ทส. รับความเห็นของ สศช. ไปพิจารณาดำเนินการต่อไป และดำเนินการออกกฎกระทรวงเพิกถอนป่าสงวนแห่งชาติในส่วนที่ทับซ้อนกับพื้นที่อุทยานแห่งชาติตามร่างพระราชกฤษฎีกานี้ตามความเห็นของ สคก. เมื่อร่างพระราชกฤษฎีกาฯ มีผลใช้บังคับแล้วต่อไปด้วย | **หน่วยงานที่รับผิดชอบ** : ทส./กษ. (สกม.)**ประโยชน์ที่ได้รับ :** เพื่อสงวนไว้ให้เป็นประโยชน์แก่การศึกษาและรื่นรมย์ของประชาชน**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 18/2559 วันอังคารที่ 3 พฤษภาคม 2559**

**กระทรวงเกษตรและสหกรณ์**

**เรื่องเพื่อทราบ (กษ.เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **030559****เรื่อง** **:** สรุปมติการประชุมคณะกรรมการนโยบายปาล์มน้ำมันแห่งชาติ ครั้งที่ 1/2559**สารัตถะ :** คณะกรรมการนโยบายปาล์มน้ำมันแห่งชาติ (กนป.) ขอให้นำสรุปมติการประชุม กนป. ครั้งที่ 1/2559 เมื่อวันที่ 16 มี.ค. 2559 เสนอ ครม. ทราบโดยมีรายละเอียดสรุปได้ ดังนี้1. กนป. รายงานว่า ในคราวประชุม กนป. ครั้งที่ 1/2559 เมื่อวันที่ 16 มี.ค. 2559 ได้มีมติ ดังนี้1) **มอบหมายให้ฝ่ายเลขานุการ กนป.** ยกร่างคำสั่งแต่งตั้งคณะอนุกรรมการปฏิรูปปาล์มน้ำมันทั้งระบบ โดยมี รมว.พณ. และ รมว.กษ. เป็นประธานอนุกรรมการร่วม และมีหน่วยงานที่เกี่ยวข้องทุกภาคส่วนเป็นอนุกรรมการ และให้อนุกรรมการฯ จัดทำกรอบแนวทางปฏิรูปปาล์มน้ำมันและน้ำมันปาล์มทั้งระบบให้แล้วเสร็จภายใน 1 เดือน2) **การบริหารจัดการน้ำมันปาล์มของกลางของกรมศุลกากร**2.1 เห็นชอบให้ พณ. นำเสนอ ครม. เรื่องการยกเลิกคณะกรรมการแก้ไขปัญหาปาล์มน้ำมันอย่างเป็นระบบ2.2 มอบหมายให้ พณ. ประชุมหารือร่วมกับ พน. และกรมศุลกากร เพื่อพิจารณาวิธีการดำเนินการเกี่ยวกับน้ำมันปาล์มของกลางซึ่งคดีถึงที่สุดไปใช้ประโยชน์สาธารณะ เพื่อไม่ให้นำกลับมาหมุนเวียนในเชิงพาณิชย์ และนำเสนอ ครม.พิจารณาต่อไป3) **ค่าใช้จ่ายการตรวจจับการลักลอบนำเข้าน้ำมันปาล์ม**ค่าใช้จ่ายที่เกิดขึ้นจากการตรวจจับการลักลอบนำเข้าปาล์มน้ำมันให้กรมศุลกากรเบิกจ่ายงบประมาณตามขั้นตอนและระเบียบการดำเนินงานตามปกติ4) **การระบายน้ำมันปาล์มดิบ** ตามมาตรการรักษาเสถียรภาพราคาปาล์มน้ำมัน และน้ำมันปาล์ม ปี 25584.1 เห็นชอบกรอบแนวทางและวิธีการระบายน้ำมันปาล์มดิบตามมาตรการรักษาเสถียรภาพราคาปาล์มน้ำมันและน้ำมันปาล์ม ปี 2558 ตามที่ อคส. เสนอ ดังนี้4.1.1 วิธีการระบาย เพื่อการใช้ในประเทศ โดยออกเป็นหนังสือเชิญชวนเป็นการทั่วไปแก่ผู้ประกอบการในอุตสาหกรรมที่เกี่ยวข้อง หรือการขายให้กลุ่มผู้ผลิตพลังงานทดแทน หรือการขายกรณีอื่นๆ4.1.2 เกณฑ์ราคา1) กรณีขายเพื่อใช้ในอุตสาหกรรมภายในประเทศใช้ราคา ณ หน้าคลังเก็บสินค้าเป็นเกณฑ์ ทั้งนี้ ใช้ราคาเฉลี่ยที่โรงงานอุตสาหกรรมผลิตน้ำมันพืชในจังหวัดสำคัญ หักค่าขนส่งจากคลังรับฝากถึงโรงงาน/สถานที่ประกอบกิจการของผู้ใช้2) กรณีขายให้กลุ่มผู้ผลิตพลังงานทดแทนจะพิจารณาในราคาที่เหมาะสม เพื่อให้สอดคล้องกับนโยบายของรัฐบาล3) ขายในกรณีอื่นๆ ที่ไม่อยู่ในกรณี 1 – 2 จะพิจารณาขายในราคาที่เหมาะสมและไม่ส่งผลกระทบต่อราคาตลาด4.1.3 ระยะเวลาการระบาย เดือน มี.ค. – เม.ย. 25594.1.4 กระบวนการระบายน้ำพณ. แต่งตั้งคณะทำงานพิจารณาระบายน้ำมันปาล์มดิบโดยมีองค์ประกอบ ได้แก่ รองอธิบดีกรมการค้าภายใน ประธานคณะทำงาน ผู้แทนสำนักงาน สศก. ผู้แทน พน. ผู้แทนกรมการค้าต่างประเทศ ผู้แทน อคส. ผู้อำนวยการกองส่งเสริมการค้าสินค้าเกษตร 1 กรมการค้าภายใน เป็นคณะทำงาน เป็นคณะทำงานและเลขานุการ โดยคณะทำงานฯ ดำเนินการเจรจาต่อรองราคากับผู้ซื้อและนำเสนอ รมว.พณ. พิจารณาอนุมัติ4.1.5 รายงานผลการดำเนินการระบายต่อ คชก. 4.2 เห็นชอบมาตรการรองรับช่วงที่ผลผลิตออกสู่ตลาดมาก ปี 2559 ตามที่ อคส. เสนอ โดยใช้มาตรการรักษาเสถียรภาพราคาปาล์มน้ำมันและน้ำมันปาล์มเช่นเดียวกับ ปี 2558 แล้วนำเสนอ คชก. เพื่อพิจารณาต่อไป ทั้งนี้ให้ อคส. นำปัญหา อุปสรรคที่เกิดขึ้นในปี 2558 มาปรับปรุงหลักเกณฑ์และวิธีการดำเนินการรับซื้อน้ำมันปาล์มดิบเก็บสต็อกที่เหมาะสม5. **ร่างพระราชบัญญัติปาล์มน้ำมันและน้ำมันปาล์ม พ.ศ. ....**ให้นำร่างพระราชบัญญัติปาล์มน้ำมันและน้ำมันปาล์ม พ.ศ. .... มาเสนอ กนป. เพื่อพิจารณาพร้อมกรอบแนวทางปฏิรูปปาล์มน้ำมันและน้ำมันปาล์มทั้งระบบของคณะอนุกรรมการปฏิรูปปาล์มน้ำมันและน้ำมันปาล์มทั้งระบบ6. **ข้อเสนอเชิงนโยบายการแก้ไขปัญหาผลปาล์มน้ำมันจังหวัดกระบี่**เห็นชอบให้ พน. นำเสนอ กพช. เพื่อพิจารณากำหนดสัดส่วนการใช้น้ำมันปาล์มดิบทดแทนน้ำมันเตาในการผลิตไฟฟ้าของโรงไฟฟ้ากระบี่ เข้าอยู่ในกรอบแนวทางปฏิรูปปาล์มน้ำมันและน้ำมันปาล์มทั้งระบบของคณะอนุกรรมการปฏิรูปปาล์มน้ำมันและน้ำมันปาล์มทั้งระบบ7. **แนวทางการพัฒนาคุณภาพปาล์มน้ำมันจังหวัดสุราษฎร์ธานี**เห็นควรให้นำเข้าไปพิจารณาภายใต้กรอบแนวทางปฏิรูปปาล์มน้ำมันและน้ำมันปาล์มทั้งระบบ ของคณะอนุกรรมการปฏิรูปปาล์มน้ำมันและน้ำมันปาล์มทั้งระบบความเห็นของ กษ. กษ. ได้พิจารณาแล้วเห็นควรรับทราบสรุปการประชุมคณะกรรมการนโยบายปาล์มน้ำมันแห่งชาติ ครั้งที่ 1/2559 โดยคณะกรรมการนโยบายปาล์มน้ำมันแห่งชาติ ได้มีคำสั่งแต่งตั้งคณะอนุกรรมการปฏิรูปปาล์มน้ำมันและน้ำมันปาล์มทั้งระบบ เพื่อพิจารณาแนวทางปฏิรูปปาล์มน้ำมันและน้ำมันปาล์มทั้งระบบ และเพิ่มขีดความสามารถในการแข่งขันให้เกิดความเป็นธรรมกับทุกภาคส่วนที่เกี่ยวข้อง และยังเป็นการพัฒนาอุตสาหกรรมปาล์มน้ำมันและน้ำมันปาล์มทั้งระบบของไทยให้เกิดความยั่งยืน**มติ. ครม.** :รับทราบมติคณะกรรมการนโยบายปาล์มน้ำมันแห่งชาติ ครั้งที่ 1/2559 เมื่อวันที่ 16 มี.ค. 2559 ตามที่รองนายกรัฐมนตรี (พลเอกประวิตร วงษ์สุวรรณ) ประธานกรรมการนโยบายปาล์มน้ำมันแห่งชาติเสนอ ทั้งนี้ ให้คณะกรรมการนโยบายปาล์มน้ำมันแห่งชาติรับความเห็นของสำนักงานคณะกรรมการพัฒนาการเศรษฐกิจและสังคมแห่งชาติไปพิจารณาดำเนินการต่อไปด้วย | **หน่วยงานที่รับผิดชอบ** : กนป./กษ. (สศก.)**ประโยชน์ที่ได้รับ :** ส่งเสริมอุตสาหกรรมปาล์มน้ำมันครบวงจร และส่งเสริมการใช้ประโยชน์จากผลผลิตจากอุตสาหกรรมปาล์มน้ำมัน**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 18/2559 วันอังคารที่ 3 พฤษภาคม 2559**

**กระทรวงเกษตรและสหกรณ์**

**เรื่องเพื่อทราบจร (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **030559****เรื่อง** **:** แนวทางในการแก้ไขปัญหาการทำการประมงผิดกฎหมาย กรณีการนำเรือออกนอกระบบ**สารัตถะ :** ศปมผ. เสนอ ครม. เพื่อทราบแนวทางในการแก้ไขปัญหาการทำการประมงผิดกฎหมาย กรณีการนำเรือออกนอกระบบโดยมีรายละเอียดสรุปได้ ดังนี้1. ครม. ได้มีมติเมื่อวันที่ 29 ธ.ค. 2558 รับทราบแนวทางการช่วยเหลือผู้ประกอบการประมงที่ได้รับผลกระทบจากการแก้ไขปัญหาการทำประมงผิดกฎหมาย ในกรณีที่ต้องลดจำนวนเรือประมงให้เหมาะสมกับจำนวนสัตว์น้ำเพื่อรักษาสมดุลทางธรรมชาติ ตามความเห็นของ สงป. โดยใช้งบประมาณรายจ่ายประจำปี 2558 เหลือจ่าย และงบประมาณรายจ่ายประจำปี 2559 ของ กรมประมง กระทรวงเกษตรและสหกรณ์ และกรมทรัพยากรทางทะเลและชายฝั่ง กระทรวงทรัพยากรธรรมชาติและสิ่งแวดล้อม รวมเป็นเงิน 215,000,000 บาท มาดำเนินการในโอกาสแรก โดยให้หน่วยงานที่เกี่ยวข้องดำเนินการตามขั้นตอนของกฎหมาย ระเบียบ ข้อบังคับและมติ ครม. ที่เกี่ยวข้องกับการพัสดุเกณฑ์และความเหมาะสมของราคาและการอื่นให้ถูกต้องครบถ้วนก่อน โดยคำนึงถึงความประหยัด คุ้มค่าและประโยชน์ที่ทางราชการและประชาชนจะได้รับเป็นสำคัญและขอทำความตกลงในรายละเอียดกับ สงป. ตามขั้นตอนต่อไป2. ศูนย์บัญชาแก้ไขปัญหาการทำประมงผิดกฎหมาย (ศปมผ.) ได้มีคำสั่ง ที่ 1/2559 ลงวันที่ 8 ม.ค. 2559 เรื่อง แต่งตั้งคณะทำงานจัดซื้อเรือประมงคืน โดยมีผู้แทน สงป. และกรมบัญชีกลางร่วมเป็นคณะทำงานฯ โดยคณะทำงานฯ ได้ประชุมเพื่อกำหนดแนวทางในการจัดซื้อเรือคืน ตามความเห็นของ สงป. ตามข้อ 1. รวมทั้งสิ้น 7 ครั้ง สรุปสาระสำคัญได้ ดังนี้ 2.1 **จำนวนเรือประมงที่ต้องนำออกนอกระบบ** ผลการตรวจสอบพบว่ามีเรือประมงที่อยู่ในหลักเกณฑ์การรับซื้อเรือประมงคืน เพื่อนำออกนอกระบบตามนัยมติ ครม. ในระยะแรกจำนวน 54 ลำ โดยได้ถ่ายภาพเรือประมงทั้ง 54 ลำ ที่จะต้องนำออกนอกระบบแจ้งส่วนราชการที่เกี่ยวข้องพิจารณาว่ามีความประสงค์จะขอนำไปใช้ในการปฏิบัติราชการหรือไม่ อย่างไร ซึ่งผลการสำรวจพบว่ามีเรือประมงที่มีสภาพดีและกรมทรัพยากรทางทะเลและชายฝั่งจะขอนำไปใช้ในราชการ จำนวน 3 ลำ ที่เหลือจำนวน 51 ลำ เห็นควรนำออกนอกระบบโดยถอดเครื่องยนต์และส่วนประกอบออกเพื่อจมเป็นปะการังเทียม 2.2 **วิธีการนำเรือออกนอกระบบและการให้ความช่วยเหลือ** เนื่องจากเรือประมงทั้ง 54 ลำ ที่จะต้องนำออกระบบเป็นเรือประมงที่มีใบอนุญาตให้ใช้เรือทำการประมงจากกรมเจ้าท่า และได้รับใบอาชญาบัตรให้ใช้เครื่องมือทำการประมงจากกรมประมง ถูกต้องตามกฎหมาย และเจ้าของ/ผู้ประกอบการยืนยันความต้องการที่จะนำเรืออกนอกระบบ เพื่อสนับสนุนการแก้ไขปัญหาการทำการประมงผิดกฎหมายของรัฐบาล ซึ่งคณะทำงานฯ ได้จัดทำบัญชีรายชื่อเจ้าของเรือ วงเงินในการชดเชยไปจมปะการังเทียม เสร็จเรียบร้อยแล้ว โดยจะซื้อเรือประมงตามบัญชีรายชื่อดังกล่าว และจ่ายเงินชดเชยเพื่อช่วยเหลือให้กับเจ้าของเรือตามใบอนุญาตของกรมเจ้าท่าโดยตรง เพื่อเป็นทุนในการประกอบอาชีพ 2.3 **ขั้นตอนการนำเรือออกนอกระบบ** ศูนย์บัญชาการแก้ไขปัญหาการทำการประมงผิดกฎหมายโดยคณะทำงานจัดซื้อเรือประมงคืน แต่งตั้งคณะกรรมการในระดับพื้นที่ ประกอบด้วย คณะกรรมการตรวจสอบเรือประมง ทำหน้าที่ตรวจสอบความถูกต้องของเรือประมงที่จะนำอกนอกระบบกับข้อมูลตามบัญชีที่คณะทำงานจัดซื้อเรือประมงคืน และเมื่อเห็นว่าถูกต้องเรียบร้อยแล้ว จะส่งข้อมูลให้คณะกรรมการจ่ายค่าชดเชยเรือประมง ดำเนินการจ่ายเงินชดเชยช่วยเหลือเจ้าของเรือประมงร้อยละ 30 ของราคาเรือที่ได้รับการชดเชย เพื่อเป็นค่าใช้จ่ายสำหรับเจ้าของเรือในการนำเรือไปถอดอุปกรณ์ในส่วนของเครื่องยนต์ ใบจักร อุปกรณ์อิเล็กทรอนิกส์ ฯลฯ 2.4 **ขั้นตอนการนำเรือไปจมทำปะการังเทียม** คณะกรรมการนำเรือประมงไปจมทำปะการังเทียมมีหน้าที่จ้างผู้รับเหมานำเรือไปจม เพื่อดำเนินการถ่วงซีเมนต์ในเรือที่นำไปจม และลากจูงเรือประมงที่ตรวจสอบสภาพว่าถอดถอนอุปกรณ์ในส่วนของเครื่องยนต์ ใบจักร อุปกรณ์อิเล็กทรอนิกส์ ฯลฯ เพื่อไม่ให้เกิดปัญหามลภาวะทางทะเลเสร็จเรียบร้อยแล้ว ไปดำเนินการจมในพื้นที่ที่กำหนด และเมื่อจมเรือประมงเสร็จเรียบร้อยแล้วจะส่งเอกสารหลักฐานให้คณะกรรมการจ่ายค่าชดเชยเรือประมง เพื่อจ่ายค่าชดเชยในส่วนที่เหลือร้อยละ 70 2.5 **ค่าใช้จ่ายในการดำเนินการ** ประกอบด้วย2.5.1 ค่าใช้จ่ายในการนำเรือออกนอกระบบ เป็นการจ่ายค่าชดเชยช่วยเหลือเจ้าของเรือประมงตามขนาดตันกรอส โดยจะใช้จ่ายจริงจำนวน 105,779,220.40 บาท จากงบประมาณของกรมทรัพยากรทางทะเลและชายฝั่ง ที่ ครม. เห็นชอบไว้แล้ว2.5.2 ค่าใช้จ่ายในการนำเรือไปจมทำปะการังเทียม ประกอบด้วย ค่าซีเมนต์ในการถ่วงเรือคำนวณตามขนาดตันกรอสของเรือในอัตรามาตรฐานที่ สงป. กำหนด ค่าน้ำมันเชื้อเพลิงเรือลากจูงคำนวณจากความสิ้นเปลืองน้ำมันเชื้อเพลิงของเรือลากจูงกับระยะเวลาในการลากจูงตามเส้นทางที่กำหนดตามราคาน้ำมันเชื้อเพลิงที่ สงป. กำหนด และค่าแรงกรรมกรที่ทำหน้าที่ลากจูงและจมเรือ 5 คน/เรือลากจูง 1 ลำ ตามอัตราค่าจ้างที่กระทรวงแรงงานกำหนด รวมค่าใช้จ่ายที่จำเป็นอื่นๆ เช่น ค่าเชือกลากจูง ค่าปั้มน้ำ เป็นต้น รวมเป็นเงิน 6,148,800 บาท โดยจะใช้จ่ายจากงบประมาณของกรมประมง ที่ ครม. ให้เห็นชอบไว้แล้ว**มติ ครม. :** 1. รับทราบแนวทางในการแก้ไขปัญหาการทำประมงผิดกฎหมาย กรณีการนำเรือออกนอกระบบ การจ่ายค่าชดเชยช่วยเหลือเจ้าของเรือประมง และการนำเรือไปจมทำปะการัง ตามที่ศูนย์บัญชาการแก้ไขปัญหาการทำประมงผิดกฎหมายเสนอ ทั้งนี้ ให้ กษ. ทส. และศูนย์บัญชาการแก้ไขปัญหาการทำประมงผิดกฎหมายรับความเห็นของ สงป. และ สศช. ไปพิจารณาดำเนินการด้วย2. ให้ กษ. (กป.) เป็นหน่วยงานหลักร่วมกับ ทส. ศูนย์บัญชาการแก้ไขปัญหาการทำประมงผิดกฎหมาย และหน่วยงานที่เกี่ยวข้องตรวจสอบและกำกับดูแลการนำเรือไปจมทำปะการังเทียม โดยให้พิจารณาดำเนินการตามแนวปะการังเดิม เพื่อป้องกันไม่ให้เกิดผลกระทบต่อระบบนิเวศน์และสิ่งแวดล้อม เส้นทางการเดินเรือ และการทำประมงน้ำตื้น ทั้งนี้ ให้มีการจัดทำบทความหรือสรุปข่าวเพื่อประชาสัมพันธ์เกี่ยวกับการนำเรือไปจมทำปะการังเทียมผ่านสื่อต่างๆ ให้เป็นที่เข้าใจถูกต้องตรงกันด้วย | **หน่วยงานที่รับผิดชอบ** : ศปมผ./กษ. (กป.)**ประโยชน์ที่ได้รับ :** เพื่อให้การดำเนินการตามแนวทางในการแก้ไขปัญหาการทำการประมงผิดกฎหมาย กรณีการนำเรือออกนอกระบบและการจ่ายค่าชดเชยช่วยเหลือเจ้าของเรือประมง รวมทั้งการนำเรือไปจมทำปะการัง เป็นไปด้วยความเรียบร้อยรวดเร็วและเกิดประโยชน์สูงสุด**กำหนดรายงานผลการปฏิบัติเพื่อเสนอ ครม. :** **-** |